Δημοσιεύτηκε στις 2012-08-09 2012-08-08\nΓένος ελλοβοκάρπων της οικογένειας των Μιμοσιδών. Περιλαμβάνει 500 περίπου είδη ιθαγενή των τροπικών και υποτροπικών περιοχών, κυρίως της Αφρικής και της Αυστραλίας. Οι ακακίες είναι μέτρια δέντρα ή θάμνοι, με κλαδιά συνήθως οριζόντια, λίγο ή πολύ λυγισμένα και συχνά αγκαθωτά. Με την εμφάνισή τους δίνουν μια χαρακτηριστική όψη στις σαβάνες όπου φυτρώνουν σε ομάδες. Τα φύλλα τους, πτεροειδή και σύνθετα, μειώνονται κάποτε σε φυλλώδια, δηλαδή πράσινους μίσχους με φυλλοειδή διαπλάτυνση. Τα άνθη τους, πολύ μικρά, σχηματίζουν αρκετά εντυπωσιακές ταξιανθίες. Στο γένος ακακία ανήκουν τα είδη που γενικά ονομάζονται μιμόζες ή γαζίες, τα οποία έχουν άνθη κατά στάχεις ή κατά σφαιρικά κεφάλια κίτρινα. Ένα από τα γνωστότερα είδη, διαδομένο στις ακτές της Μεσογείου, είναι η ακακία η φαρνέσιος, η γνωστή γαζία. Άλλα είδη δίνουν, όταν χαραχτεί ο φλοιός τους, το γνωστό αραβικό κόμμι και άλλες βαφικές και δεψικές ύλες, καθώς και άριστη ξυλεία. Η γνωστή ακακία με τα άσπρα εύοσμα άνθη λέγεται ροβινία ή ψευδακακία.\nΕκτός από τη γαζία, πολύ διαδομένες στη χώρα μας είναι η ακακία η πανόφυλλος, με κίτρινα άνθη την άνοιξη, και η ακακία η πολύανθος, με άνθη κίτρινα όλο σχεδόν το χρόνο. Τα τελευταία χρόνια διαδίδεται πολύ και η ακακία η λευκάζουσα, για παραγωγή κομμένων λουλουδιών ή στόλισμα των κήπων.


Κυτταρίτιδα: Η δίαιτα που χρειάζεσαι για να εξαφανίσεις την όψη του φλοιού πορτοκαλιού\nΗΟΜΕ Fitness Διαιτα Κυτταριτιδα: Η διαιτα που χρειαζεσαι για να εξαφανισεις την οψη του φλοιου πορτοκαλιου\n25.02.2019 | 09:38\t by Θαλης Παναγιωτου\nΔυστυχώς, υπάρχει μια ατέλεια στα γυναικεία σώματα που δεν κάνει διακρίσεις και -ναι- μπορεί να “χτυπήσει” ακόμα και τις πιο αδύνατες σιλουέτες. Αυτή η ατέλεια ονομάζεται κυτταρίτιδα και για να πάτησε “κλικ” σε αυτό το θέμα σημαίνει ότι έχετε συστηθεί (και σίγουρα αυτό σε ενοχλεί)! Το θετικό, παρόλα αυτά, είναι πως υπάρχει τρόπος να το αντιμετωπίσουμε! Με τη δίαιτα για την καταπολέμηση της κυτταρίτιδαα που μας δίνει ο Κλινικός Διαιτολόγος – Διατροφολόγος, Θαλής Παναγιώτου, να είσαι σίγουρη πως σε λίγο καιρό από τώρα θα έχεις ξεφορτωθεί αυτήν την ατέλεια. Ακολούθησε την συγκεκριμένη διατροφή που θα βρεις παρακάτω, τα tips που μας δίνει ο ειδικός και ξεκίνησε ή συνέχισε να πηγαίνεις στο γυμναστήριο που είναι ένας σημαντικός παράγοντας για να καταπολεμήσεις αυτόν τον εχθρό.\nΚαιρός λοιπόν να αδράξουμε αυτόν το χρόνο και να νικήσουμε αυτό το μικρό ή μεγάλο ψεγάδι (όπως το βλέπει η κάθε μια) στη σιλουέτα μας!\nΕτικέτες ΔΙΑΙΤΑ,ΔΙΑΙΤΑ ΓΙΑ ΚΥΤΤΑΡΙΤΙΔ Α ΚΑΙ ΑΠΩΛΕΙΑ ΒΑΡΟΥΣ,ΔΙΑΙΤΑ ΕΞΠΡΕΣ ΓΙΑ ΚΥΤΤΑΡΙΤΙΔΑ,ΔΙΑΤΡΟΦΗ,ΔΙΑΤΡΟΦΗ ΓΙΑ ΚΥΤΤΑΡΙΤΙΔΑ ΚΑΙ ΣΥΣΦΙΞΗ,ΚΥΤΤΑΡΙΤΙΔΑ ΚΑΤΑΠΟΛΕΜΗΣΗ ΔΙΑΤΡΟΦΗ,ΣΩΣΤΗ ΔΙΑΤΡΟΦΗ ΚΑΤΑ ΤΗΣ ΚΥΤΤΑΡΙΤΙΔΑΣ,ΦΑΓΗΤΑ ΚΑΤΑ ΤΗΣ ΚΥΤΤΑΡΙΤΙΔΑΣ


Διαγνωστικό VW Seat Skoda Audi | Διαγνωστικά αυτοκινήτων - φορτηγών\nΔιαγνωστικό VW Seat Skoda Audi\nΤο Διαγνωστικό VW Seat Skoda Audi αποτελεί την καλύτερη και “βαθύτερη” λύση στην διάγνωση των ηλεκτρικών συστημάτων του group. Προσφέρει λύσεις online όπως component protection removal, online προγραμματισμούς σε όλα τα συστήματα.\nΚατηγορία: Διαγνωστικά Αυτοκινήτων\nΤο Διαγνωστικό VW Seat Skoda Audi αποτελεί την καλύτερη και “βαθύτερη” λύση στην διάγνωση των ηλεκτρικών συστημάτων του group. Λειτουργεί ασύρματα με την χρήση του ενσωματομένου bluetooth και μπορεί να συνδεθεί σε σταθμούς εργασίας, σταθερούς ή φορητούς Η/Υ.\nΣτο Διαγνωστικό VW Seat Skoda Audi σύνδεση μπορεί να είναι ενσύρματη ή ασύρματη κατ επιλογή. Η ενσύρματη πραγματοποιείται μέσω καλωδίου usb. H απόσταση εκπομπής της διαγνωστικής μονάδας είναι 10m.\nΤα πρωτόκολλα που καλύπτει η συσκευή είναι:K line (ISO9141-2)High-speed CAN (ISO 11898-2)Low-speed CAN (ISO 11898-3)J1850 (SAE J1850)Η συσκευή διάγνωσης είναι σε θέση να διαγνώσει όλα τα ηλεκτρικά συστήματα ανεξαιρέτως και να προγραμματίσει μονάδες και ανταλλακτικά για όλες τις μάρκες του Group.\nΠροσοχή!! με το Διαγνωστικό VW Seat Skoda Audi θα είστε σε θέση να προγραμματίσετε μονάδες imobilizer και άλλες μονάδες μόνον και άν ο κάτοχος του αυτοκινήτου γνωρίζει τον κωδικό του imobilezer. Σε διαφορετική περίπτωση θα χρειαστείτε ένα διαφορετικό εργαλείο για την ανάγνωση του κωδικού μέσω της θύρας OBD.\nΤο λογισμικό VAS PC είναι απλό στην χρήση και δεν χρειάζεται ιδιαίτερη εκπαίδευση. Το πρόγραμμα διαθέτει καθοδηγούμενη διάγνωση για την αναζήτηση της αιτίας του προβλήματος. Με λίγα λόγια μεταφέρει την τεχνογνωσία της VW στο συνεργείο σας. Το Vas PC δεν κλειδώνει ποτέ και δέν χρειάζεται αναβαθμίσεις για να λειτουργήσει.\n❖ Γλώσσα – Διαγνωστικό VW:\n❖ Τι συμπεριλαμβάνει το Διαγνωστικό VW:\n– Συσκευή διάγνωσης VAS 5054\n– Καλώδιο σύνδεσης στον Η/Υ (usb)\n– CD εγκαταστάσεις στα Ελληνικά\nΗλεκτρονικός υπολογιστής Dell i5 +200€\nΔιαγνωστικό Toyota ΙΤ3 (ΝΕΟ)


Επίθεση με βιτριόλι: Ένας χρόνος από το πρωινό που άλλαξε τη ζωή της Ιωάννας για πάντα – Το χρονικό της συγκλονιστικής υπόθεσης – dete | Eιδήσεις | Πάτρα | Δυτική Ελλάδα\nΠέμπτη, 20.01.2022, 1:42 μμ\n20 Ιανουαρίου, 2022 1:42 μμ\n20.05.2021 / 9:45\nΟ χρόνος πάγωσε για τη νεαρή γυναίκα, η οποία είχε παρκάρει το όχημά της, πήγαινε στο γραφείο της, αλλά μία άλλη γυναίκα την περίμενε στην είσοδο, της έριξε το οξύ που σήμερα την έχει αναγκάσει να κάνει πολλά χειρουργεία.\n«Με κατέστρεψαν. Δεν ξέρω το γιατί», ήταν τα συγκλονιστικά λόγια που ψιθύρισε στον δικηγόρο της Απόστολο Λύτρα η Ιωάννα, λίγα μόλις λεπτά πριν μπει για ακόμη ένα κρίσιμο χειρουργείο η 34χρονη, σύμφωνα με τη “Real News”.\nΜετά την αποτρόπαιη επίθεση με το ροζ οξύ που δέχθηκε στο πρόσωπο και στο σώμα της, η Ιωάννα βρήκε τη δύναμη να αναφέρει για το μυστηριώδες άτομο πως «ήταν κρυμμένο στις σκάλες του υπογείου. Μου επιτέθηκε με το υγρό και άρχισε να τρέχει. Δεν πρόλαβα να δω τίποτε άλλο. Δεν πάει πουθενά το μυαλό μου. Μακάρι να συλληφθεί γρήγορα».\nΓια περίπου τρεις εβδομάδες, οι Αρχές αναζητούσαν τη δράστιδα της επίθεσης. Οι έρευνες εστιάστηκαν στο υλικό από τις κάμερες ασφαλείας και στην άρση των τηλεφωνικών συνομιλιών.\nΜέχρι που στην περιοχή του Ζωγράφου, οι αστυνομικοί προχωρούν στην προσαγωγή μίας 35χρονης, έξω από το σπίτι της. Έχουν ενδείξεις ότι η γυναίκα αυτή ενδέχεται να είναι ύποπτη. Μετά από έρευνα στο διαμέρισμά της εντοπίζονται ένα σακίδιο, ένα παντελόνι, μια καμπαρντίνα και μια περούκα, τα οποία ταυτίζονται με αυτά που φορούσε η φερόμενη δράστις όπως έχει καταγραφεί από τις κάμερες ασφαλείας.\nΜαζί εντοπίζεται και η τηλεκάρτα, την οποία φέρεται να χρησιμοποιήσει η φερόμενη δράστις για να υλοποιήσει το σχέδιο της, καλώντας στην εταιρία ταξί για να κλείσει ραντεβού και να μπορέσει να διαφύγει από το σημείο μετά την επίθεση.\nΤο πρώτο μήνυμα της Ιωάννας έρχεται τρεις μήνες μετά, με μια γραπτή δήλωση του δικηγόρου της Ιωάννας.\nΟ Γολγοθάς της Ιωάννας συνεχίζεται…\nΜετά από εννέα χειρουργεία, η γιατρός της Ιωάννας, διευθύντρια πλαστικής χειρουργικής του Θριασίου Νοσοκομείου Μαρία Καλοφώνου δηλώνει στο Live News και τον Νίκο Ευαγγελάτο: “Η Ιωάννα θα μπορούσε να είχε χάσει τη ζωή της με τα τραύματα που έχει υποστεί. Το βάθος και η έκταση των τραυμάτων, κάθε γιατρός θα μπορούσε να πει ότι θα μπορούσαν να προκαλέσουν θάνατο. Η Ιωάννα έχει ένα χαρακτήρα που σε κάνει να θέλεις να συνδεθείς μαζί της. Έχει γλιτώσει τη ζωή της, έχει επουλώσει τις πληγές της αλλά έχει ένα μεγάλο δρόμο μπροστά της και πολλές επεμβάσεις”.\nΟ δρόμος για την αποκατάσταση της Ιωάννας είναι μακρύς… Η Αννίτα Ναθαναήλ καλεί όσους μπορούν να συνεισφέρουν οικονομικά για την Ιωάννα, μέσω μιας μεγάλης ειδικής διαδικτυακής πλατφόρμας του εξωτερικού που αφορά δωρεές για άτομα που χρειάζονται βοήθεια.\nΤη συγκεκριμένη πρωτοβουλία στήριξε με μήνυμά της στο Twitter και η Arianna Huffington, η εκδότρια της αμερικανικής εφημερίδας Huffington Post.\nΤον περασμένο Μάρτιο, η πρώτη φωτογραφία και η πρώτη ολοκληρωμένη συνέντευξη της Ιωάννας Παλιοσπύρου, μετά τη σοκαριστική επίθεση είναι γεγονός.\n“Χρειάστηκα μήνες για να καταλάβω τι μου έχει συμβεί. Άργησα πολύ και θα εξηγήσω γιατί. Ρωτούσα τη γιατρό μου για ποιο λόγο δεν μπορούν να επουλωθούν τα τραύματα και μου έλεγε: «Έχεις εγκαύματα ολικού πάχους». Δεν αντιλαμβανόμουν τι είναι αυτό, δεν είχα ιατρικές γνώσεις. Μου εξηγούσε ότι η αναπλαστική λειτουργία είχε καταστραφεί, είχε καεί και προσπαθούσαν να αναπληρώσουν αυτή τη λειτουργία με μοσχεύματα. Για να το καταλάβω, μου εξηγούσε: «Όταν κάτι καίγεται, χάνεται για πάντα, εξαφανίζεται… Δεν μπορείς να έχεις το ίδιο δέρμα ξανά». Για να το καταλάβει κάποιος αυτό, αρκεί να σκεφτεί πως όταν σε έναν άνθρωπο συμβαίνει κάτι τέτοιο, μετά ζυγίζει λιγότερα κιλά, διότι έχει κάψει και έχει χάσει βασικά στοιχεία από τον οργανισμό του. Βέβαια, τότε δεν είχα ακόμα δει τι έχω πάθει” είχε εξομολογηθεί στη Σόνια Καζόνι και το περιοδικό ΟΚ!.\nΛίγο καιρό μετά, η δράστιδα έδωσε συμπληρωματική απολογία στον ανακριτή, ομολόγησε ότι επιτέθηκε στην άτυχη Ιωάννα και ζήτησε συγγνώμη για την πράξη της. «Η Ιωάννα και οι γονείς της δεν δέχονται καμία συγνώμη» λέει στο newsit.gr ο Απόστολος Λύτρας, δικηγόρος της Ιωάννας Παλιοσπύρου, μετά την ομολογία της 35χρονης Έφης ότι αυτή ήταν που επιτέθηκε με βιτριόλι στην άτυχη κοπέλα πέρυσι το Μάιο στην Καλλιθέα.\nΗ 36χρονη σήμερα κατηγορούμενη θα δικαστεί με την κατηγορία της απόπειρας ανθρωποκτονίας για την επίθεση με βιτριόλι.\nΠώς είναι σήμερα η Ιωάννα Παλιοσπύρου\n«Με τη βλάβη που έχει η Ιωάννα είναι πάρα πολύ δύσκολο να επανέλθει… Το ένα της αφτί έχει εξαφανιστεί, το μάτι της έχει πρόβλημα, κυκλοφορεί μόνιμα με μάσκα, δεν κάνει να εκτεθεί στο φως γιατί πονάει πάρα πολύ, έχει κάνει ήδη 8 χειρουργεία και πρόκειται να κάνει πάρα πολλά ακόμα. Οι πληροφορίες που έχουμε είναι ότι θα κάνει άλλα 10 χειρουργεία.\nΈνα νέο κορίτσι κλεισμένο μες στο σπίτι, με αφόρητους πόνους, να μην μπορεί να κυκλοφορήσει σχεδόν ένα χρόνο μετά. (Η κατηγορούμενη) την παρακολουθούσε, είχε βάλει GPS, είχε κάνει πρόβα του εγκλήματος, είχε πακιστανικό τηλέφωνο για να μην την εντοπίσουν, είχε μεταμφιεστεί… Ούτε σε ταινία» είπε πριν από λίγο καιρό ο Απόστολος Λύτρας για την Ιωάννα και την κατάστασή της.\nΤο σίγουρο είναι πως η Ιωάννα Παλιοσπύρου συνεχίζει να μια πολύ δυνατή μαχήτρια, η οποία μετά από πολλά χειρουργεία, δεν το βάζει κάτω…\nΠάτρα-Νεκρός από κορονοϊό: Ανθρωποκτονία από αμέλεια "βλέπουν" οι συγγενείς-H απόφαση του Εφετείου\nΠάτρα: Έργο φαρσέρ το τηλεφώνημα για βόμβα στο σχολείο των Δεμενίκων


VolosFans.com: Οι κινήσεις του Ερασιτέχνη\nΑνακοίνωση εξέδωσε η διοίκηση του Α.Σ. Ολυμπιακός Βόλου 1937 για το θέμα του ποδοσφαιρικού τμήματος.\n«Σε προγραμματισμένες συναντήσεις προχώρησε το Διοικητικό Συμβούλιο του ΑΣ Ολυμπιακός Βόλου 1937 προκειμένου να προετοιμάσει την επόμενη μέρα για την ομάδα μας.\nΗ τριμελής επιτροπή, αποτελούμενη από τον πρόεδρο του Δ.Σ κ. Τσεκούρα Νικόλαο και τα μέλη κ.κ. Κάβουρα Νικόλαο και Μεταφτσή Αλέξανδρο είχε συνάντηση αρχικά στο Υφυπουργείο Αθλητισμού με το Διευθυντή του Γραφείου του Υφυπουργού Αθλητισμού κ. Φιλιππούση Ιάκωβο, στην οποία παρέστησαν και ο νομικός σύμβουλος του Υφυπουργείου κ. Παπασπύρου Δημήτριος (αναπληρωματικό μέλος της Επιτροπής Επαγγελματικού Αθλητισμού) και ο Ειδικός σύμβουλος του Υφυπουργού κ. Κατραχούρας Γεώργιος, με τους οποίους συζήτησαν διεξοδικά το πρόβλημα που έχει δημιουργηθεί και από κοινού αποφασίστηκε να αποσταλεί υπόμνημα προς το νομικό τμήμα του Υφυπουργείου, προκειμένου να υπάρξει έγγραφη γνωμοδότηση για τα αναφερόμενα ερωτήματα, που αφορούν τη συνέχεια του σωματείου μας, την κατηγορία που αυτό δύναται να αγωνισθεί και ποιες ενέργειες πρέπει να γίνουν ώστε όταν επανέλθει στις επαγγελματικές κατηγορίες να μην έχει τον βραχνά των οικονομικών υποχρεώσεων, όπως επίσης να γίνει συνάντηση, με μέριμνα του Υφυπουργείου Αθλητισμού, με την ΕΕΑ.\nΣτη συνέχεια υπήρξε συνάντηση με το νομικό σύμβουλο της Ελληνικής Ποδοσφαιρικής Ομοσπονδίας κ. Σιώζο, ενώ είχε συναντήσεις και με έγκυρο δικηγορικό γραφείο, εξειδικευμένο σε αθλητικά ζητήματα, το οποίο και εξουσιοδοτήθηκε από την διοίκηση του Ερασιτέχνη να κινεί όλες τις διαδικασίες.\nΕπαφές έγιναν και με την ομάδα του Εργοτέλη, με την οποία θα γίνει συνάντηση στο άμεσο μέλλον, προκειμένου να έχουμε κοινή πλεύση σε όλη αυτή την περιπέτεια που περνούν οι σύλλογοι μας.\nΤο διοικητικό συμβούλιο του Α.Σ. Ολυμπιακός Βόλου 1937 συνεδρίασε τη Δευτέρα 15 Φεβρουαρίου 2016 και αποφάσισε ομόφωνα τα παρακάτω:\nΚαλεί τους φίλους της ομάδας μας να εγγραφούν μέλη στον Ερασιτέχνη Ολυμπιακό Βόλου. Η εγγραφή γίνεται καθημερινά (από Δευτέρα έως Παρασκευή) από τις 18.00 έως τις 20.00 στα γραφεία του Συλλόγου στη θύρα 6 του ΕΑΚ Βόλου, με το ποσό των 20 ευρώ για όλη τη χρονιά.\nΔηλώνουμε σε κάθε κατεύθυνση ότι ουδεμία σχέση έχουμε με πολιτικές σκοπιμότητες και εκείνο που μας ενώνει όλους είναι η αγάπη μας για τον Ολυμπιακό Βόλου και η προσδοκία μας να ζήσουμε τις χαρές του παρελθόντος και γρήγορα .\nΤιμούμε και αναγνωρίζουμε σε όλους όσους πέρασαν από το ποδοσφαιρικό τμήμα την αγάπη τους και την προσφορά τους στην ομάδα μας και τους θέλουμε όλους κοντά μας.\nΘα συσταθεί επιτροπή από γνωστά μέλη της Ολυμπιακής οικογένειας και από όλα τα αθλήματα που δραστηριοποιούνται στο σύλλογο προκειμένου να προετοιμάσει σειρά εκδηλώσεων για τον εορτασμό των 80 χρόνων της ιστορικής ομάδας μας, το 2017» .


Κυριάρχησε ο Bivol του Pascal, διατήρησε τη WBA ζώνη του\nΗ προσπάθεια του πολύπειρου πρώην παγκόσμιου πρωταθλητή Jean Pascal απλά δεν ήταν αρκετή εχθές το βράδυ στο Ατλάντικ Σίτυ, καθώς ο Dmitry Bivol κυριάρχησε σε μεγάλο βαθμό επί δώδεκα γύρους, νικώντας με ευρεία απόφαση για να διατηρήσει τον WBA «παγκόσμιο» τίτλο του στα ελαφρών βαρέων βαρών.\nΟι επίσημες βαθμολογίες ήταν 117-111, 119-109 και 119-109. Το inthering.gr είδε τον αγώνα 119-109 υπέρ του Bivol.\nΟ Pascal (33-6-1, 20 KO) είχε κάποιες καλές στιγμές, αλλά ο τριανταεξάχρονος απλά δεν είχε τα κατάλληλα εργαλεία για να δημιουργήσει στον Bivol (15-0, 11 KO) σοβαρα προβλήματα. Απλά δεν έριξε αρκετά ή προσγείωσε αρκετά για να ενοχλήσει πραγματικά τον Bivol, 27 ετών, ο οποίος έδωσε τον τελευταίο του αγώνα στο HBO, το δίκτυο που τον έκανε ένα από τα αστέρια του μποξ.\nΉταν άλλη μία καλή νίκη για τον Bivol, η οποία προστέθηκε σε αυτές επί των Sullivan Barrera και Isaac Chilemba, και είναι ξεκάθαρο ότι είναι καλύτερος από αυτούς τους Β’ επιπέδου ελαφρών βαρέων βαρών μαχητές. Το ερώτημα τώρα είναι τι μπορεί να κάνει εναντίον των ελίτ αντιπάλων, όπως οι Adonis Stevenson, Eleider Alvarez, Badou Jack, Artur Beterbiev, ακόμα και τον Sergey Kovalev.\nΟ Bivol είπε μετά τον αγώνα ότι είναι έτοιμος να αγωνιστεί με οποιονδήποτε στα 79, ή τους πρωταθλητές στα 76, λέγοντας ότι είναι βέβαιος ότι μπορεί να πιάσει αυτό το βάρος για μεγαλύτερες ευκαιρίες. Ερωτηθείς ποιον θα ήθελε να αντιμετωπίσει, είπε:\n«Δεν έχει σημασία για μένα. Θα πω στην ομάδα μου να επιλέξει όποιον θέλει να αντιμετωπίσω. Θα αντιμετωπίσω τον οποιονδήποτε. Είμαι έτοιμος να αγωνιστώ εναντίον του Alvarez ή του Kovalev ή του Badou Jack. Είμαι έτοιμος.»\nΟ Bivol προσγείωσε 217 από τα 678 (32%) των συνολικών χτυπημάτων του, συμπεριλαμβανομένων 127 από 287 (44%) των χτυπημάτων ισχύος του, και χρησιμοποίησε πολλά τζάμπ σε όλο τον αγώνα για να κρατήσει τον Pascal σε απόσταση. Συγκριτικά, ο Pascal προσγείωσε σε ένα ασήμαντο 60 από 357 (17%) των συνολικών του και 54 από 239 (23%) των ισχύος του, χωρίς τζάμπ.\nΦωτο: Ed Mulholland/HBO


Πολιτική Επιθεώρηση: Μάρκ Μαζάουερ: ''Η ελληνική κοινωνία θρυμματίστηκε''\nΣυνέντευξη στον Γιώργο Καρουζάκη, Lifo\nXωρίς υστεροβουλία ή γλυκερές εξιδανικεύσεις, ο βαθύς γνώστης της ελληνικής ιστορίας μιλά για την κρίση της χώρας μας και τους σπασμένους δεσμούς εμπιστοσύνης μεταξύ των κοινωνικών ομάδων και των πολιτικών, και ισχυρίζεται ότι όλα τα σενάρια εξόδου από την ευρωπαϊκή ένωση είναι ανέφικτα, αν όχι ολέθρια. Ο τρόπος που ο κορυφαίος βρετανός ιστορικός και συγγραφέας Μάρκ Μαζάουερ μιλά για την Ελλάδα από την άλλη άκρη της τηλεφωνικής γραμμής θα έπερεπε να αποτελεί πρότυπο προς μίμηση για πολλούς Έλληνες. Βαθύς γνώστης της νεότερης ελληνικής ιστορίας και της ιστορίας των Βαλκανίων, μιλά για την ελληνική κρίση ήρεμα, ψύχραιμα, με σεβασμό για μια χώρα που βρίσκεται στη δύσκολη καμπή της νεότερης ιστορίας της, χωρίς, όμως, να παραβλέπει τα σοβαρά προβλήματά της και όσους τα ενίσχυσαν.\nΟ φιλελληνισμός του δεν έχει τη γλυκερή εξιδανίκευση άλλων εποχών, ο λόγος του δεν κρύβει την υστερόβουλη κολακεία προς τους απελπισμένους Έλληνες, τακτική που συνηθίζεται τελευταία, και το ενδιαφέρον του για τη χώρα μας δεν ζωήρεψε τη στιγμή που η Ελλάδα έγινε της μόδας ως αρνητική είδηση. Την Τρίτη 23 Οκτωβρίου η Εταιρεία Συγγραφέων θα του απονείμει στο Μέγαρο Μουσικής Αθηνών το βραβείο «Διδώ Σωτηρίου», που δίδεται σε ξένο ή Έλληνα συγγραφέα που με τη γραφή του αναδεικνύει την επικοινωνία των λαών και των πολιτισμών. Ο ελληνιστής, μέλος της Αμερικανικής Ακαδημίας Τεχνών και Επιστημών και διευθυντής του Κέντρου Παγκόσμιας Ιστορίας στο Κολούμπια, θα μας υπενθυμίσει στην ομιλία του με θέμα την Ελλάδα και την ευρωπαϊκή κρίση μια ιστορική φυσιογνωμία, τον πρωτεργάτη της ευρωπαϊκής ενοποίησης, Αλτιέρο Σπινέλι.\nΈχετε ερμηνεύσει το ενδιαφέρον σας για τη σύγχρονη ελληνική ιστορία;\nΓιατί να μη με ενδιαφέρει; H σύγχρονη Ελλάδα έχει μια συναρπαστική ιστορία.\nΔεν ανήκει στις ηγεμονικές χώρες που προκαλούν, συνήθως, το ενδιαφέρον των ιστορικών.\nΑυτ ό είναι αλήθεια, αλλά μερικές φορές μπορεί να μάθει κάποιος πολύ περισσότερα από την ιστορία άλλων χωρών, αντί να περιοριστεί στη μελέτη της δικής του ιστορίας. Δεν μαθαίνει μόνο από τη δύναμη αλλά και από την αδυναμία.\nΈνα από τα πιο γνωστά βιβλία σας, «Η Ελλάδα και η ελληνική κρίση του Μεσοπολέμου», αναφέρεται στη μεγάλη οικονομική κρίση που έπληξε τη χώρα τη δεκαετία του ’30, μετά το κραχ. Ποιες είναι οι ομοιότητες και οι διαφορές ανάμεσα στην κρίση εκείνων των χρόνων και τη σημερινή;\nΝομίζω ότι η κατάσταση σήμερα είναι αρκετά διαφορετική. Η σύγχρονη Ελλάδα είναι μια χώρα ευημερούσα, πλούσια. Ακόμα και μετά τη μεγάλη κρίση των τελευταίων δύο, τριών χρόνων παραμένει πιο πλούσια από τα χρόνια που προηγήθηκαν του Β΄ Παγκοσμίου Πολέμου. Τότε, βέβαια, οι άνθρωποι ήξεραν πολύ καλά τι είναι η φτώχια και υπήρχαν αρκετοί πόροι μέσα στη χώρα που τη βοήθησαν για να ξεφύγει από την καταστροφή. Όταν η Ελλάδα εγκατέλειψε τον «κανόνα του χρυσού» το 1932, μπήκε σε τροχιά οικονομικής ανάπτυξης. Νομίζω ότι αυτή η προοπτική δεν υπάρχει σήμερα. Συνεπώς, οι επιλογές της Ελλάδας είναι λιγότερες και οι συνθήκες αρκετά πιο δύσκολες. Επιπλέον, η Ελλάδα δεν έχει στην πραγματικότητα την επιλογή να προχωρήσει μόνη της, να εγκαταλείψει το ευρώ, να επιστρέψει στη δραχμή με την ελπίδα να πετύχει κάποιου είδους εσωτερική ανάπτυξη.\nΔεν υπάρχουν οι πόροι για να επιτευχθεί η εσωτερική ανάπτυξη. Και αυτή είναι η βασική διαφορά από εκείνα τα χρόνια. Τότε, κάθε χώρα στον κόσμο έκανε το ίδιο πράγμα: μετακινήθηκε από την ανοιχτή σε μια κλειστή οικονομία. Εάν η Ελλάδα ακολουθήσει αυτόν το δρόμο σή μερα, θα είναι η μόνη που θα το κάνει – και θα βρεθεί σε μια πρωτόγνωρη κατάσταση.\nΗ σχέση των Ελλήνων με την Ευρώπη μοιάζει να έχει διαταραχτεί. Ένα μεγάλο μέρος της κοινωνίας, αυτοί που βάλλονται περισσότερο, είναι πολύ καχύποπτοι απέναντι στην Ευρώπη και στον τρόπο που διαχειρίζεται το ελληνικό πρόβλημα. Πώς κρίνετε αυτή την εξέλιξη;\nΑρκετοί άνθρωποι στην Ευρώπη δεν νοιάζονται για το τι συμβαίνει στην Ελλάδα – κάποιοι, βέβαια, νοιάζονται ακόμα. Η Ευρώπη έχει στηρίξει, στην πραγματικότητα, αρκετά την Ελλάδα, αλλά αυτές οι καταστάσεις συνοδεύονται από δεσμεύσεις. Συνεπώς, όταν μια χώρα ξεκινά να δανείζεται τόσο μεγάλα ποσά, αρχίζει και να εξαρτάται από τους άλλους. Ο μόνος τρόπος για να μην εξαρτάται κάποιος από τους άλλους είναι να μη δανείζεται. Αν κοιτάξετε τους αριθμούς, θα δείτε ότι το ελληνικό κατά κεφαλήν εισόδημα από το 2000, τη χρονιά που ξεκίνησε το ευρώ, μέχρι το 2008, που ξεκίνησε η κρίση, αυξήθηκε με έναν εντελώς γελοίο τρόπο σε υπερβολικό βαθμό. Δεν υπήρχε καμία μεταβολή της ελληνικής οικονομίας που να το δικαιολογεί. Και αυτό επετεύχθη μέσω του δανεισμού. Δεν θυμάμαι όλα αυτά τα οκτώ χρόνια να υπήρχαν πολλοί άνθρωποι που να διαμαρτύρονταν για την Ευρώπη.\nΤι λέτε σε όσους υποστηρίζουν ότι η ελληνική κρίση δεν έχει μόνο οικονομική αλλά και πολιτισμική διάσταση, αναφερόμενοι στην κατάρρευση του οικοδομήματος που βασιζόταν στις αξίες του καταναλωτισμού;\nΣτην Αθήνα θα μιλήσετε για την κρίση, αναφερόμενος και σε μια ιστορική φυσιογνωμία της Ευρώπης, τον σημαντικό πολιτικό της ευρωπαϊκής ενοποίησης Αλτιέρο Σπινέλι. Τι έχει αλλάξει στην Ευρώπη που οραματίστηκε ο Σπινέλι;\nΤο βασικό στοιχείο που άλλαξε είναι ότι μετακινηθήκαμε από έναν κόσμο στον οποίο οι άνθρωποι είχαν μια πολύ ισχυρή αίσθηση του συλλογικού συμφέροντος και της κοινωνικής αλληλεγγύης σε έναν κόσμο χωρίς εμπιστοσύνη στην αλληλεγγύη και με τα χρήματα στο πεδίο της οικονομίας να κυριαρχούν. Την εποχή του, ο ίδιος ο Σπινέλι και αρκετοί ακόμα πολιτικοί από την Αριστερά και τη Δεξιά θεωρούσαν τις τράπεζες υπεύθυνες για την οικονομική κρίση των χρόνων 1929-1932. Τις αντιμετώπιζαν, μάλιστα, ως αναγκαίο κακό. Όταν άρχισαν να σκέφτονται την οικονομική ανοικοδόμηση της Ευρώπης, οι τράπεζες ήταν εκεί για να δώσουν χρήματα και να επιτρέψουν στους ανθρώπους να δημιουργήσουν πράγματα, να εμψυχώσουν την παραγωγικότητα της κοινωνίας. Σήμερα, οι τράπεζες δεν βρίσκονται εδώ για να βοηθήσουν την παραγωγικότητα. Έγιναν, κατά μία έννοια, οδηγοί ολόκληρης της οικονομίας. Γι’ αυτό η οικονομική συζήτηση περιστρέφεται μόνο γύρω από τις τράπεζες, τη ρευστότητα και την πολιτική των τραπεζών, την αμοιβή των τραπεζιτών. Βιώνουμε μια εντελώς καινούργια κατάσταση και νομίζω ότι ο Σπινέλι, αν την παρατηρούσε, θα έβλεπε ότι όλα γύρισαν ανάποδα.\nΗ ένταξη της Ελλάδας στην ευρωπαϊκή κοινότητα είχε και τη σημασία της σταθεροποίησης του δημοκρατικού μας πολιτεύματος. Η σημερινή κρίση επανέφερε, κατά κάποιον τρόπο, στο προσκήνιο ανάλογα ζητήματα και μια συζήτηση για την παραμονή ή την αποχώρηση της χώρας από την Ευρωπαϊκή Ένωση. Ποια είναι η άποψή σας για τη σχέση της Ελλάδας με την Ευρωπαϊκή Ένωση;\nΝομίζω ότι έχετε δίκιο, όταν λέτε ότι η ένταξη της Ελλάδας στην Ευρώπη είχε και την ισχυρή διάσταση της σταθεροποίησης της ελληνικής δημοκρατίας. Με πολλούς τρόπους η σύνδεση με την Ευρώπη βοήθησε την Ελλάδα οικονομικά και πολιτικά. Τώρα βρίσκεστε σε μια νέα κατάσταση, αρκετά διαφορετική, όπου στην πραγματικότητα οι απαιτήσεις των άλλων μελών-κρατών της Ευρωπαϊκής Ένωσης μοιάζουν να απειλούν το ελληνικό πολιτικό σύστημα. Και αυτή είναι μια νέα κατάσταση, πολύ ανησυχητική. Η αποχώρηση από την Ευρωπαϊκή Ένωση θα ήταν ολέθρια, πάντως, για τη χώρα. Καθετί που έχει χτιστεί σε πάρα πολλούς τομείς, από την πολιτική μέχρι την οικονομία, θα καταστρεφόταν. Δεν θεωρώ ότι αυτό θα ήταν μια σοφή επιλογή.\nΥπάρχει μια γενικευμένη απελπισία στη χώρα. Πώς μπορούν οι άνθρωποι να αντιμετωπίσουν τέτοιου είδους δύσκολες καταστάσεις;\nΠιστεύω ότι ουσιαστικά η Ελλάδα παραμένει πολύ πλούσια κοινωνία όσον αφορά το επίπεδο της εκπαίδευσης των νέων ανθρώπων αλλά και τη γνώση που έχει αποκτήσει στο επίπεδο των υποδομών. Το ερώτημα που προκύπτει είναι πώς η χώρα θα μπορέσει να τα καταφέρει τα επόμενα πέντε χρόνια. Είναι δύσκολο να μιλήσει για λύσεις κάποιος που ζει έξω από τη χώρα, αλλά νομίζω ότι απαιτείται η ενίσχυση του αισθήματος της αλληλεγγύης, να θελήσουν οι άνθρωποι να δουλέψουν ξανά μαζί και να εμπιστευτούν ο ένας τον άλλον. Μέρος της δυσκολίας, που δυσχεραίνει την αντιμετώπιση της κρίσης, είναι και το γεγονός ότι οι έσπασαν οι δεσμοί εμπιστοσύνης ανάμεσα στις διαφορετικές κοινωνικές ομάδες και τους πολιτικούς – και αυτό είναι επικίνδυνο. Οι πολιτικοί πρέπει να δείξουν ότι κατανοούν αυτήν τη νέα κατάσταση και να προσπαθήσουν, πρώτα απ’ όλα, να κάνουν τις απαιτούμενες κινήσεις για ν’ ανακτήσουν την εμπιστοσύνη των ανθρώπων. Στη συνέχεια όλη η κοινωνία οφείλει να κατανοήσει τη δυσκολία της κατάστασης και να πιστέψει ότι στα επόμενα\nπέντε χρόνια πολλά πράγματα θα αλλάξουν. Αρκετοί άνθρωποι το καταλαβαίνουν και αυτή είναι πολύ θετική εξέλιξη. Δεν έχω, δυστυχώς, να προτείνω κάποια μαγική λύση. Ο καπιταλισμός είναι ένα πολύ βάναυσο σύστημα σε δύσκολες στιγμές, όπως αυτή που περνάτε. Αλλά δεν νομίζω ότι υπάρχουν εναλλακτικές λύσεις. Όσες εναλλακτικές προτάσεις έχω ακούσει –και κάποιες από αυτές ακούγονται υπέροχες– δεν καταλαβαίνω πώς μπορούν να εφαρμοστούν. Δεν νομίζω ότι υπάρχουν εναλλακτικές λύσεις αυτήν τη στιγμή.\nΜια άλλη δυσάρεστη εξέλιξη είναι η θεαματική άνοδος μιας ρατσιστικής και φιλοναζιστικής ακροδεξιάς. Πόσο επικίνδυνη τη θεωρείτε;\nΓια μένα αυτό είναι ένα σύμπτωμα της βαθιάς κρίσης της χώρας και των δυσκολιών που αντιμετωπίζουν πάρα πολύ άνθρωποι. Είναι εξαιρετικά δυσάρεστο να βλέπεις μια χώρα με αυτές τις μνήμες από τον φασισμό και τον ναζισμό, που ξέρει πολύ καλά τι σημαίνει ρατσισμός, να γεννά ένα τέτοιο κίνημα. Η δημιουργία αυτού του κινήματος είναι, κατά τη γνώμη μου, το σύμπτωμα της απόγνωσης. Αλλά θα πρέπει να λάβετε πολύ σοβαρά υπόψη σας αυτό το σύμπτωμα και να δείτε τι μπορείτε να κάνετε για να το αντιμετωπίσετε. Είναι ξεκάθαρο, τουλάχιστον σ’ εμένα, ότι αυτό το σύμπτωμα δεν παρέχει καμία απάντηση στα προβλήματα της Ελλάδας και στην ουσία δυσκολεύει ακόμα περισσότερο την αντιμετώπιση της κρίσης, γιατί αποδυναμώνει την\nαλληλεγγύη της ελληνικής κοινωνίας, αντί να την ενδυναμώνει. Η παρουσία τους στην ελληνική Βουλή μπορεί να είναι ένα καινούργιο στοιχείο στην Ελλάδα, αλλά όχι στην Ευρώπη.\nΠρόσφατα πέθανε ο κορυφαίος ιστορικός του 20ού αιώνα Έρικ Χόμπσμπαουμ. Ήταν μια προσωπικότητα που θαυμάζατε;\nΝαι, ήταν ένας εξαίρετος ιστορικός και λυπήθηκα πολύ όταν έμαθα τον θάνατό του. Νομίζω ότι ο Έρικ ήταν ένας άνθρωπος της γενιάς του. Ήταν μέλος του Κομμουνιστικού Κόμματος και παρέμεινε κουμουνιστής όλη του τη ζωή, αν και επικρίθηκε αρκετά γι’ αυτό. Δεν είμαι μαρξιστής, αλλά θεωρώ ότι ο μαρξισμός ήταν, για εκείνον, ένα πολύ ισχυρό μέσο για να κατανοήσει τον καπιταλισμό. Ήταν ένας πολύ ρεαλιστής μαρξιστής και πιστεύω ότι, για να καταλάβουμε τον καπιταλισμό, μπορούμε να τον ξαναδιαβάσουμε. Δεν μπορούμε, για παράδειγμα, να κατανοήσουμε τι συμβαίνει στη χώρα σας επικεντρωμένοι μόνο στην Ελλάδα, αλλά να πρέπει δούμε το πρόβλημά της στο πλαίσιο του παγκόσμιου καπιταλισμού. Και από αυτή την άποψη θεωρώ την προσέγγιση του Χόμπσμπαουμ σημαντική.\nΑνάμεσα στα βιβλία του που κυκλοφορούν στη γλώσσα μας είναι και τα εξής:\nΗ Ελλάδα και η οικονομική κρίση του Μεσοπολέμου, ΜIET, 2002\nΣτην Ελλάδα του Χίτλερ. Η εμπειρία της κατοχής, Εκδόσεις Αλεξάνδρεια, 1994\nΘεσσαλονίκη. Πόλη των φαντασμάτων, Εκδόσεις Αλεξάνδρεια, 2006\nΗ Αυτοκρατορία του Χίτλερ.Ναζιστική εξουσία στην κατοχική Ευρώπη, Εκδόσεις Αλεξάνδρεια, 2009


" Fairytale " - Μενταγιόν με κορδόνι και Φθορίτη!! | Κολιέ στο jamjar\n" Fairytale " - Μενταγιόν με κορδόνι και Φθορίτη!!\n► Μενταγιόν από αλπακά και ημιπολύτιμο λίθο Φθορίτη (10mm)!!!\nΜία ολόκληρη Νεραϊδοχώρα σε ένα μοναδικό μενταγιόν!!\nΜαγέψτε όλους τους ανθρώπους γύρω σας!!!\nΣυνοδεύεται από κορδόνι Μακραμέ που προσαρμόζεται όπου εσείς επιθυμείτε!\n☼ Οι Νεράιδες είναι δαιμονικά, κατά κανόνα ωραία, αγαθά, ή, κατά τις περιστάσεις, βλαπτικά όντα της λαϊκής φαντασίας. Οι νεράιδες, που κλώθουν, υφαίνουν και τραγουδούν, έχουν ασυνήθεις δυνάμεις (γίνονται αόρατες, μεταμορφώνονται και μεταμορφώνουν), διευθύνουν την ανθρώπινη τύχη, την καθορίζουν μάλιστα με τις καλές ή κακές ευχές τους. Διάφορες θεωρίες προσφέρουν μία εξήγηση για την προέλευση των νεράιδων: είναι ξεπεσμένες θεές, πρωτόγονα πνεύματα της φύσης, πνεύματα των νεκρών, μυθικά πρόσωπα που προήλθαν από την ανάμνηση των αρχαίων τελετουργιών της μύησης. Παράλληλα με τις λυγερόκορμες και όμορφες νεράιδες υπάρχουν και μερικές που παρουσιάζουν τερατώδη χαρακτηριστικά, όπως σιδερένια άκρα (Γερμανία), πάρα πολύ μακριά στήθη (Σαρδηνία, Βόρεια Αφρική). Οι νεράιδες ανήκουν σε μία προφιλολογική παράδοση και η πίστη σ' αυτές είναι παγκόσμια. Για τις ελληνικές νεράιδες - που επιχειρήθηκε η συσχέτισή τους με τις «νηρηίδες» της αρχαίας ελληνικής μυθολογίας, με τις οποίες υπάρχει φανερή ετυμολογική σχέση - ο Νικόλαος Γ. Πολίτης δημοσίευσε πλήθος από θαυμάσιες παραδόσεις στον πρώτο τόμο των Παραδόσεών του (1904): έχουν εξαίσια όμορφα, μακριά ξανθά μαλλιά - κάποτε πράσινα - που τα χτενίζουν με χρυσό χτένι, μάτια αμυγδαλωτά, και είναι κατά κανόνα ασπροντυμένες· ζουν σε όλα τα σημεία της φύσης, σε νεραϊδόκηπους και νεραϊδόσπηλιους, όπου απάγουν εκείνους που ερωτεύονται. Οι παραδόσεις για τις νεράιδες διατηρήθηκαν ζωντανές ως τα νεώτερα χρόνια στη μνήμη του ελληνικού λαού, όπως οι παραδόσεις των καλικαντζάρων.\nαλπακάς, ημιπολύτιμες, ημιπολύτιμες πέτρες, ημιπολύτιμοι λίθοι, κορδόνι, μακραμέ\nιδιαίτερο, μοναδικό, μοντέρνο, κλασσικό, κλασσικό μοτίφ, χειροποίητα, χειμωνιάτικο, ανοιξιάτικο, καλοκαίρι, καλοκαιρινή, φθινοπωρινό, μενταγιόν, δημιουργία, χειροποίητα μοτίφ, ημιπολύτιμες πέτρες, ημιπολύτιμοι λίθοι, νεράιδα, κορδόνι, έθνικ, αυξομειούμενο, design, donkey, handmade, vintage, fashion, sexy, chic, cocteil, hippie, bohem\n'' Amethyst Triangle '' - Χειροποίητο επάργυρο μενταγιόν με Αμέθυστο!\n" Wings " - Σκουλαρίκια με ημιπολύτιμους λίθους.\n" Φτερωτός έρωτας... " - Χειροποίητα επάργυρα μενταγιόν με σμάλτο σε σχήμα φτερωτού Έρωτα....


O Pete Davidson πρωταγωνιστεί στη νέα καμπάνια της Η&Μ, αποτυπώνοντας μια φρέσκια ενέργεια στα ανδρικά ρούχα - Life In Media Magazine\nΗ H&M με περηφάνια ανακοινώνει ότι ο Pete Davidson είναι το πρόσωπο της νέας ανδρικής καμπάνιας, που τονίζει την ισχυρή σύνδεση μεταξύ των ρούχων και της αυτοπεποίθησης που προσδίδει στους άνδρες όταν νιώθουν κυρίαρχοι στην καθημερινότητά τους. Η καμπάνια αποπνέει κάθε στιγμή, μια φρέσκια ενέργεια στην παγκόσμια ανδρική μόδα, την ελευθερία έκφρασης και την αυτοπεποίθηση μέσα από το προσωπικό στυλ. Είναι μια πρόσκληση να ανεβάσετε την ένταση, να διασκεδάσετε και να είστε τολμηροί, προσθέτοντας φρέσκα κομμάτια στα αγαπημένα της γκαρνταρόμπας σας. Δημιουργήστε τη δική σας στιγμή με νέες και επερχόμενες συλλογές στο hm.com και στα καταστήματα H&M σε όλο τον κόσμο.\nPrevious Post: Γιατί οι περισσότεροι δεν πληρώνουν για να διαβάσουν ειδήσεις;\nNext Post: Λόγοι για να προτιμάς έναν freelancer


«Φοβού τους Πάπες και δώρα φέροντας» – Με αφορμή την επίσκεψη του κ. Φραγκίσκου στην Ελλάδα - ΕΚΚΛΗΣΙΑ ONLINE\nΚυριακή, 19 Δεκεμβρίου 2021 22:36\nΑρχική » ΝΕΑ » «Φοβού τους Πάπες και δώρα φέροντας» – Με αφορμή την επίσκεψη του κ. Φραγκίσκου στην Ελλάδα\nΜας ήλθε επιτέλους ο Ρωμαιοκαθολικός Ποντίφηκας κ. Φραγκίσκος, τον οποίο περιμέναμε καιρό από τότε που προσκλήθηκε από την Πρόεδρο της Ελληνικής Δημοκρατίας κ. Σακελλαροπούλου να επισκεφθεί την Ελλάδα υπό την ιδιότητά του ως αρχηγού κράτους. Άσχετα, αν στην ουσία ικανοποιείτο δια του τρόπου αυτού ένα αίτημα του κ. Φραγκίσκου να ακολουθήσει τα ίχνη της πορείας του Αποστόλου των Εθνών Παύλου, όπως ακριβώς είχε πράξει πριν από 15 περίπου χρόνια και ο προκάτοχός του Πάπας Ιωάννης-Παύλος, δια της εκκλησιαστικής οδού όμως τότε που την ήλεγχε απολύτως ο Μακαριστός Αρχιεπίσκοπος Αθηνών και Πάσης Ελλάδος Χριστόδουλος, ο οποίος έδωσε, όχι ασφαλώς χωρίς αναταράξεις, και την έγκρισή του να πραγματοποιηθεί η επίσκεψη στην Ελλάδα του Πάπα Βοϊτίλα. Όπως συνηθίζεται σε αυτές τις περιπτώσεις, ο κ. Φραγκίσκος ήλθε στην Ελλάδα φορτωμένος με πολλά «δώρα». Είναι ίδια ακριβώς με εκείνα που μας είχε φέρει τότε και ο προκάτοχός του Πάπας Ιωάννης-Παύλος, «τυλιγμένα» και αυτά με το φανταχτερό «χαρτί» του φαρισαϊσμού που παράγει αφθόνως η «Αγία Έδρα» του Βατικανού. Ας τα ανοίξουμε λοιπόν ένα-ένα τα «δώρα» του κ. Φραγκίσκου, για να δούμε, τί περιέχει το καθένα από αυτά.\nΤο πρώτο «δώρο» έχει μέσα του μια τεράστια «συγγνώμη» του Ρωμαιοκαθολικού Ποντίφηκα προς τους «αδελφούς» Ορθοδόξους για τα «λάθη» που διέπραξαν κατά το παρελθόν σε βάρος τους οι εν Χριστώ Καθολικοί «αδελφοί» τους. Εάν κοιτάξουμε όμως προσεκτικά το «δώρο» αυτό, θα διαπιστώσουμε ότι το περιεχόμενό του δεν είναι μια αληθινή συγγνώμη καρδιάς. Μια έκφραση εσωτερικής συντριβής για κάποια απρέπεια που διαπράχθηκε, ώστε να γίνει αποδεκτή. Είναι μια ψεύτικη «συγγνώμη» που την επιβάλλει η διπλωματία, την οποία γνωρίζει πολύ καλά ο κ. Φραγκίσκος, όπως την εγνώριζε ασφαλώς και ο προκάτοχός του Πάπας Ιωάννης-Παύλος. Σύμφωνα με τους κανόνες της διπλωματίας, δεν μπορείς να επισκέπτεσαι μια ορθόδοξη χριστιανική χώρα, την οποία έχουν «ρημάξει» πολλές φορές στο παρελθόν οι δικοί σου και να μη ζητάς, τυπικά τουλάχιστον, μια «συγγνώμη». Ωστόσο με τους τύπους μπορείς να ικανοποιείς τις ανάγκες της γλώσσας της διπλωματίας, δεν αποκαθιστάς όμως ποτέ την ουσιαστική αλήθεια των πραγμάτων. Και αυτή βαρύνει περισσότερο. Παντού και πάντα. Για το «περτύλιγμα» αυτού του «δώρου» ξόδεψε πολύ «χαρτί» φαρισαϊσμού ο κ. Φραγκίσκος στην προσπάθειά του να εντυπωσιάσει. Παρέβλεψε όμως μια πολύ σημαντική λεπτομέρεια, όταν μας προσέφερε το «δώρο» της «συγγνώμης» του. Για να είναι πειστική η «συγγνώμη» σου, πρέπει να την ζητάς λίγο μετά την πράξη σου. Όχι 800 χρόνια αργότερα. Και να είναι ασφαλώς ειλικρινής. Αυτό σημαίνει ότι αναγνωρίζεις τις πράξεις σου, όπως ακριβώς τις διέπραξες και απολογείσαι για αυτές δίνοντας χειροπιαστά τεκμήρια της ειλικρινούς μεταμέλειάς σου. Δεν υποβαθμίζεις τις σφαγές, τους βιασμούς και τις ιεροσυλίες σε απλά λάθη. Επί 6 περίπου δεκαετίες κατά την διάρκεια της άλωσης της Κωνστανινούπολης από τους παπικούς Σταυροφόρους (1204-1261) οι Καθολικοί διέπραξαν με τις ευλογίες του Πάπα Ιννοκέντιου του Γ δεκάδες χιλιάδες τέτοια φρικτά κακουργήματα και ανοσιουργήματα σε βάρος των Βυζαντινών Ορθοδόξων «αδελφών» τους, τα οποία δεν ξεπλένονται με μια απλή «συγγνώμη». Σε κανένα μέρος του πολιτισμένου κόσμου δεν γίνεται αποδεκτή η απλή συγγνώμη, στην οποία συνήθως καταφεύγουν υποκριτικά μετά την πράξη τους όλοι οι εγκληματίες, για να αποσπάσουν την επιδιωκόμενη συγκατάβαση των κριτών τους.\nΕάν οι Καθολικοί είχαν πραγματικά μετανοιώσει για τα φρικτά εγκλήματα που διέπραξαν σε βάρος των Ορθοδόξων «αδελφών» τους, είχαν την ευκαιρία να το δείξουν, έστω και διακόσια χρόνια μετά τα κακουργήματά τους βοηθώντας την Βυζαντινή Αυτοκρατορία να αποκρούσει το 1453 την επιδρομή εναντίον της των Οθωμανών λύκων, το έργο των οποίων διευκόλυναν οι παπικοί με την πλήρη διάλυση όλων των δομών της Αυτοκρατορίας κατά την διάρκεια της μακροχρόνιας άλωσης αυτής από τους καθολικούς Σταυροφόρους. Δεν το έπραξαν αυτοβούλως. Αλλά και όταν οι Βυζαντινοί ξεχνώντας όσα είχαν υποφέρει από τους Καθολικούς αναγκάσθηκαν να ζητήσουν την βοήθειά τους, αυτοί τούς δήλωσαν κυνικά ότι τότε μόνο θα ικανοποιούσαν το αίτημα βοηθείας που τούς υπέβαλαν, εφ’ όσον οι Βυζαντινοί δήλωναν πλήρη υποταγή στον Πάπα. Με αυτά και με αυτά μάς «βραχυκυκλώνουν» πάντα οι παπικοί, διότι δυσκολευόμαστε να αντιληφθούμε, ποιοί τελικά μας μισούν περισσότερο, οι μουσουλμάνοι ή οι Καθολικοί «αδελφοί» μας. Μόνο μέσα από την απάντηση στο ερώτημα αυτό θα μπορέσουμε να ερμηνεύσουμε σωστά την φράση του τότε Πρωθυπουργού της Βυζαντινής Αυτοκρατορίας Νοταρά, ο οποίος, όταν πληροφορήθηκε τους όρους, υπό τους οποίους ήταν έτοιμος ο Πάπας να στείλει βοήθεια στους πολιορκούμενους από τους Οθωμανούς Βυζαντινούς, δήλωσε: «Κάλιον εστίν οθωμανικόν φακιόλιον εν μέση οδώ ειδέναι ή παπικήν τιάραν επί της κεφαλής στήναι» «δηλ. είναι καλύτερα να βλέπουμε οθωμανικό σαρίκι στη μέση του δρόμου, παρά παπική τιάρα να στέκεται επάνω στο κεφάλι μας».\nΤα κατά τον κ. Φραγκίσκο «λάθη» των Καθολικών θα μπορούσαν ενδεχομένως να συγχωρηθούν, εάν συνοδεύοντο από την έμπρακτη μετάνοια αυτών, από την επαναφορά δηλ. εκ μέρους των παπικών κατά ένα μέρος των πραγμάτων στην προηγούμενη κατάσταση τους. Βεβαίως ούτε τις στρατιές των αναρίθμητων σφαγιασθέντων Βυζαντινών από τους Καθολικούς «αδελφούς» τους μπορούμε να επαναφέρουμε στην ζωή ούτε την τιμή των αναρίθμητων γυναικών που ατιμάσθηκαν από τους Σταυροφόρους του Ιννοκέντιου Γ μπορούμε να αποκαταστήσουμε. Μπορούμε όμως στο πλαίσιο της αναγνώρισης της έμπρακτης μετάνοιας των Καθολικών να απαιτήσουμε την επιστροφή από αυτούς στους Ορθοδόξους των θησαυρών που λαφυραγώγησαν κατά την άλωση της Κωνστανινούπολης το 1204. Τόνους μοναδικώνχρυσαφικών λήστεψαν από Ναούς και άλλα μέρη της Βασιλεύουσας.Σπάνια μωσαϊκά με χρυσάφι και πολύτιμους λίθους, που ήσαν το καμάρι της Βυζαντινής Αυτοκρατορίας, κοσμούν σήμερα το παπικό θησαυροφυλάκιο στην Βασιλική του Αγίου Πέτρου της Ρώμης. Τα πανέμορφα τέσσερα χάλκινα άλογα του Ιπποδρόμου της Κωνσταντινούπολης υποδέχονται ακόμη και σήμερα τους επισκέπτες της Βασιλικής του Αγίου Μάρκου στην Βενετία και αποσπούν τον θαυμασμό τους. Δεν έλειψε από την μανία της λαφυραγώγησης των Καθολικών Σταυροφόρων ούτε ο λεγόμενος «Θησαυρός του Πάθους», που υπήρχε σε Μονή της Κωνσταντινούπολης και περιείχε μοναδικά στον κόσμο κειμήλια του Θείου Πάθους, όπως είναι π.χ. τα τεράστια κομμάτια Τιμίου Ξύλου, η σιδερένια Λόγχη, που τρύπησε την Πλευρά του Χριστού στον Σταυρό, τα Καρφιά, με τα οποία Σταύρωσαν οι Ιουδαίοι τον Ναζωραίο, το Ακάνθινο Στεφάνι που Του φόρεσαν στο Πραιτώριοοι άνδρες της φρουράς του Ποντίου Πιλάτου κατά την ανάκρισή Του από αυτόν κ.ά. Όσο οι θησαυροί αυτοί παραμένουν στην κατοχή των Καθολικών, το μόνο που επιτυγχάνουν είναι να υπογραμμίζουν εντονότερα τον φαρισαϊσμό της «συγγνώμης» που ζήτησε ο κ. Φραγκίσκος για τα «λάθη» των Καθολικών, τα οποία οδήγησαν στην απόκτησή τους. Και ήταν τεράστιο σφάλμα του Οικουμενικού Πατριάρχη κ. Βαρθολομαίου να αποδεχθεί την «συγγνώμη» που ζήτησε το 2004 ο Πάπας Ιωάννης-Παύλος, χωρίς να θέσει ως όρο της αποδοχής της την επιστροφή τουλάχιστον αυτών των θησαυρών.\nΘα χρειασθεί όμως να επανέλθουμε στο επόμενο άρθρο μας, για να δούμε το περιεχόμενο και των άλλων «δώρων», τα οποία μας έφερε στην Ελλάδα ο κ. Φραγκίσκος.\nΑρχιεπίσκοπος Ιερώνυμος: Ναι στα μέτρα – Ανάγκη η αξιοποίηση της περιουσίαςΗ αναγνώριση της Ελλαδικής Εκκλησίας από την Ελληνική Πολιτεία, που…δεν ήρθε ποτέ!


Μεταφορές Μεταφορές με Φορτηγά Ψυγεία - Μεταφορές Catering\nΗ εταιρεία μας ειδικεύεται στις μεταφορές τροφίμων με φορτηγά ψυγεία, έως 13,90m μήκος, 02,50m πλάτος και 02,70m ωφέλιμο ύψος φόρτωσης. Έχουμε εμπειρία στις μεταφορές ευπαθών προϊόντων όπως είναι τα τρόφιμα π.χ. ψάρια, εσπεριδοειδή, κηπευτικά, τυροκομικά, γαλακτοκομικά, λουλούδια, κλπ. σε χαμηλές θερμοκρασίες ή σε ψύξη. Η θερμοκρασία ελέγχεται με καταγραφικά θερμοκρασίας σε όλη την διάρκεια της διαδρομής, από την παραλαβή των εμπορευμάτων μέχρι και την παράδοσή τους.\nΕπίσης εκτελούμε μεταφορές catering από και προς την Αττική και όλες τις πόλεις και τα νησιά της Ελλάδας. Μεταφέρουμε τρόφιμα, φαγητά, γλυκά, σαλάτες, παγωτά. Επιπλέον μεταφέρουμε εξοπλισμό, τραπεζοκαθίσματα, σκεύη κ.α., καθώς και φιάλες LPG.


Ανατολικά της Εδέμ: Το συμφέρον του Έθνους\nο πιο πιστός φίλος του σκύλου 11 Δεκεμβρίου 2012 - 11:33 μ.μ.\nΓια τις νέες αυξήσεις -ΞΑΝΑ!- της μαλακοΔΕΗ τα μαθες;;;;;;; Είναι πολύ ξεφτίλες όλοι τους.......\nΧαθήκαμε μικρή Ανατολή, έλα καμμιά βόλτα:\n"ΜΕ ΜΙΑ ΠΙΡΟΓΑ..."\nο πιο πιστός φίλος του σκύλου 12 Δεκεμβρίου 2012 - 12:22 π.μ.\nΑνατολή, ξανά έλα στο κείμενο μου "Με μια πιρόγα", έχω κάνει μια...προσθήκη... από σένα!\nο πιο πιστός φίλος του σκύλου 15 Δεκεμβρίου 2012 - 5:13 μ.μ.\n"Μουσικό αφιέρωμα" σήμερα σε: "κ.κ" και "Λωτοφάγο"!


Goal365gr: Οι προτάσεις του BeΒεto (Σάββατο 31 Μαρ)\nΟι προτάσεις του BeΒεto (Σάββατο 31 Μαρ)\nΜπορεί να είναι χάλια, να έχει χίλια και ένα προβλήματα ,αλλά παραμένει Ρέιντζερς. Πόσο μάλλον όταν το διπλό κόντρα στην Μάδεργουελ προσφέρεται στο εκπληκτικό 2,20.\n238 Άουε - Γκρόιτερ\nΑν και η απόδοση σε αναγκάζει να ποντάρεις τα “Τριφύλλια» όπου έχουν πέντε συνεχόμενες νίκες , το διπλό θεωρώ ότι είναι πολύ χαμηλό για μια ομάδα που δεν με έχει πείσει στο παρελθόν με τα παιχνίδια που κάνει στην κατηγορία.\n242 Σέφιλντ Γουένστει-Πρέστον\nTα πράγματα είναι εξαιρετικά απλά σε αυτό το ζευγάρι. Η Γουένστει κερδίζει και αγχώνει την συμπολιτισσά της Σέφιλντ Γιουνάιντεντ που παίζει λίγο αργότερα εκτός έδρας κόντρα στην Χάρτλπουλ . Και όλα αυτά για την δεύτερη θέση που φέρνει απευθείας άνοδο.\n328 Γκρασχόπερς – Σιόν\nΟι «ακρίδες» έδειξαν για ακόμη μία εκτός έδρας αναμέτρηση, την προηγούμενη αγωνιστική, το πολύ μέτριο φετινό τους αγωνιστικό πρόσωπο και ηττήθηκαν φυσιολογικά από την Λουκέρνη (1-0). Αυτή ήταν η δέκατη ήττα σε δώδεκα εκτός έδρας αγώνες παρουσιάζοντας μια προκλητική αδιαφορία. Δεν φαίνονται, άλλωστε, ότι μπορούν κάτι περισσότερο βαθμολογικά από την έβδομη θέση ενώ δεν κινδυνεύουν από Λωζάννη και Σιόν. Στην συγκεκριμένη αναμέτρηση πήρε κόκκινη κάρτα και φυσικά θα είναι απών σήμερα ο στόπερ, Λάνγκ ενώ τιμωρημένος είναι και ο Ιταλός αμυντικός, Λα Ρόκα.\n329 Τουν – Βασιλεία\nΒαριά ήττα στο εκτός έδρας ντέρμπι με την Γιούνγκ Μπόις για την Τουν, με την εμφάνιση της να είναι ανάλογη του τελικού αποτελέσματος (4-0). Στους τέσσερις βαθμούς, πλέον, η διαφορά από την ομάδα του Κρίστιαν Γκρός, στην προσπάθεια που κάνει για έξοδο στο επόμενο Γιουρόπα Λιγκ. Καλείται τώρα να μαζέψει τα κομμάτια της και να επανέλθει στα θετικά αποτελέσματα κόντρα στην πρωταθλήτρια. Κάτι ιδιαίτερα δύσκολο καθώς η Βασιλεία δείχνει πως διανύει φουλ φόρμα κερδίζοντας όποιον βρει στο δρόμο της, τόσο στο πρωτάθλημα όσο και στο κύπελλο. Το μοναδικό πρόβλημα, ο τιμωρημένος Ιταλός αμυντικός, Σιρίντζι, ο οποίος συμπλήρωσε αριθμό καρτών.\nΣτούρμ Γκράτς – Ριντ\nΤα μέχρι τώρα φετινά εκτός έδρας κατορθώματα της Στούρμ Γκράτς μπορεί να αποτελούν και παγκόσμιο φαινόμενο, δηλαδή, να είναι η μόνη πρωταθλήτρια σε ολόκληρο τον κόσμο που να μην έχει πετύχει ακόμα εκτός έδρας νίκη τη νέα ποδοσφαιρική χρονιά. Το πολυπόθητο πρώτο εκτός έδρας τρίποντο στο πρωτάθλημα δεν ήρθε ούτε στην Βιέννη στο ντέρμπι με την Αούστρια, σε μία αναμέτρηση όπου έφυγε με τον βαθμό της ισοπαλίας ισοφαρίζοντας στο τέταρτο λεπτό των καθυστερήσεων (1-1). Για ακόμη μια φορά, πολύ μέτρια, προσπάθησε περισσότερο να μην χάσει παρά να ψάξει κάτι περισσότερο ενώ δικαίως διαμαρτύρεται για την φάση του γκολ της Αούστρια, με τον Λίνζ να ανοίγει το σκορ χρησιμοποιώντας το χέρι του.\n346 Αντμίρα – Ραπίντ Βιέννης\nΓειτονικό ντέρμπι χωρίς μεγάλη αντιπαλότητα η συγκεκριμένη αναμέτρηση, στην οποία η Ραπίντ θα προσπαθήσει με νίκη να πιάσει, έστω και με αγώνα περισσότερο, την Σάλτσμπουργκ στην κορυφή. Η ομάδα της Βιέννης υπέστη οδυνηρή ήττα την προηγούμενη αγωνιστική στην έδρα της Βάκερ μένοντας με δύο γκολ πίσω στο σκορ στο πρώτο δεκάλεπτο, με δράστη και των δύο τερμάτων των Μαρσέλ Σρέτερ. Στην συνέχεια, ανέβασε κατακόρυφα την απόδοση της, μείωσε στις αρχές του δευτέρου ημιχρόνου αλλά δεν κατάφερε τίποτα παραπάνω παρά τις πολλές ευκαιρίες που δημιούργησε. Τιμωρημένος ο αμυντικός, Πίχλερ, ενώ συνεχίζουν να είναι εκτός οι, επίσης, αμυντικοί, Κάτσερ και Σιμπελσμπέργκερ όπως και ο μέσος Ντράζαν.\nΑναρτήθηκε από Hephaestus στις 12:59 μ.μ.


Για ποια οπλικά συστήματα ζητάει εμπάργκο η Ελλάδα. Λαβρόφ "κυρίαρχο δικαίωμα τα 12 μίλια". Τα 2 σενάρια προκλήσεων - porto-rafti\nΑρχική Επικαιρότητα Για ποια οπλικά συστήματα ζητάει εμπάργκο η Ελλάδα. Λαβρόφ “κυρίαρχο δικαίωμα τα...\nΓια ποια οπλικά συστήματα ζητάει εμπάργκο η Ελλάδα.\nΛαβρόφ “κυρίαρχο δικαίωμα τα 12 μίλια”.\nΤα 2 σενάρια προκλήσεων\nΠροετοιμασμένη για παν ενδεχόμενο παραμένει η Αθήνα έναντι της Αγκυρας, έπειτα και από την προεξόφληση συνέχισης των τουρκικών ερευνών για το επόμενο δίμηνο.\nΤο κύριο όπλο αιχμής, το οποίο ο κ. Μητσοτάκης ανέφερε ρητώς στους συνομιλητές του, είναι το υποβρύχιο τύπου 214 (πανομοιότυπα με τα τύπου «Παπανικολής» του Πολεμικού Ναυτικού), γερμανικής σχεδίασης και ναυπήγησης στην Τουρκία.\nΟι Γερμανοί παρείχαν, επίσης, κινητήρες για την εθνική κορβέτα του τουρκικού ναυτικού, ενώ το ίδιο ακριβώς κάνουν στη λεγόμενη εθνική φρεγάτα (MilGem). Μαζί με τους Γάλλους και τους Ισπανούς (ευρωπαϊκή συμπαραγωγή), παρείχαν τεχνογνωσία και για την ανάπτυξη των μεταγωγικών αεροσκαφών τύπου Α-400.\nΟι φρεγάτες τύπου ΜΕΚΟ, αποτελούν, επίσης, έναν γερμανικό τύπο πλοίου ο οποίος έχει αναπτυχθεί για το τουρκικό ναυτικό, στο οποίο και παραχωρήθηκε η σχετική τεχνογνωσία. Στο πλαίσιο της προσπάθειας επέκτασης της πολυτυπίας του τουρκικού στόλου, το Λονδίνο έχει παραχωρήσει το σχέδιο για την ανάπτυξη της φρεγάτας τύπου TF-2000, συμφωνώντας, προφανώς και στην παροχή τεχνογνωσίας.\nΟ υπουργός Εθνικής Αμυνας Νίκος Παναγιωτόπουλος νωρίτερα, στο δελτίο Τύπου που εκδόθηκε από το γραφείο του, ήταν αρκετά προσεκτικός ώστε να μην παρουσιάσει το μορατόριουμ ως τετελεσμένο αλλά ως πρόταση του κ. Στόλτενμπεργκ.\nΑυτό το κλίμα έλλειψης εμπιστοσύνης είχε επιβεβαιωθεί και κάποιες ημέρες νωρίτερα (12 Οκτωβρίου), όταν ο Ρετζέπ Ταγίπ Ερντογάν έδωσε εντολή για ανανέωση των ερευνών του «Ορούτς Ρέις» στο Καστελλόριζο, παρά το γεγονός ότι οι υπουργοί Εξωτερικών Νίκος Δένδιας και Μεβλούτ Τσαβούσογλου είχαν συμφωνήσει ότι θα υπάρξει ημερομηνία για την επανέναρξη των διερευνητικών επαφών.\nΓια την Αθήνα η προσφυγή στη Χάγη αποτελεί σημειολογικά πολύ σημαντικότερη συμφωνία, καθώς πιστοποιεί έναντι ακόμα και του πιο κακόπιστου επικριτή τη δέσμευση της Ελλάδας στο διεθνές δίκαιο και στα δικαιοδοτικά όργανά του. Επί της ουσίας, ανέφεραν καλά πληροφορημένες πηγές, το συνυποσχετικό προσφυγής στη Χάγη είναι ένα έγγραφο δίχως πολλές δυσκολίες, γι’ αυτό και οι σχετικές συζητήσεις θα προχωρήσουν ταχέως.\nΤο επόμενο σημαντικό διπλωματικό βήμα η Αθήνα θα το κάνει αύριο, καθώς θα την επισκεφθεί ο υπουργός Εξωτερικών της Ρωσικής Ομοσπονδίας Σεργκέι Λαβρόφ, ο οποίος θα συναντήσει τον κ. Δένδια και θα γίνει δεκτός από τον πρωθυπουργό Κυριάκο Μητσοτάκη.\nΑναμένεται ότι ο κ. Λαβρόφ θα θέσει ζητήματα που αφορούν τη συμμετοχή της Ελλάδας σε διεθνείς οργανισμούς, όπως ο ΟΑΣΕ, το Συμβούλιο της Ευρώπης και ο ΟΗΕ, όπου, κατά τη Μόσχα, η Αθήνα θα έπρεπε να έχει μια πιο φιλική στάση έναντι των ρωσικών θέσεων. Στη Μόσχα υπάρχει κατανόηση για τη συμμετοχή της Ελλάδας στο ΝΑΤΟ, θα ήθελαν, ωστόσο, όταν στη Συμμαχία τίθενται ζητήματα που αφορούν τη Ρωσία, η Αθήνα να διαχωρίζει ελαφρώς τη θέση της.\nΗ ομαλοποίηση της κατάστασης στη Συρία αποτελεί ένα έμπρακτο παράδειγμα μιας καθαρά πραγματιστικής και ουσιώδους συνεργασίας Ρώσων και Τούρκων διπλωματών, στρατιωτικών και ειδικών υπηρεσιών, που βασίζεται στον αμοιβαίο υπολογισμό των συμφερόντων. Χάρη στις συνεννοήσεις μας, που επιτεύχθηκαν τόσο στο διμερές, όσο και στο τριμερές (με τη συμμετοχή του Ιράν) πλαίσιο, καταφέραμε να δημιουργήσουμε τον πλέον βιώσιμο σήμερα μηχανισμό διαλόγου – αυτόν της Αστανά.\nΣτις 10 Οκτωβρίου μετά τις 11 ώρες συνομιλιών οι Υπουργοί Εξωτερικών της Ρωσίας, του Αζερμπαϊτζάν και της Αρμενίας με συμμετοχή των εκπροσώπων των ΗΠΑ και της Γαλλίας πέτυχαν τη συμφωνία επί της Κοινής Δήλωσης, που προβλέπει την κατάπαυση του πυρός, καθώς και την επανέναρξη της πλέον ουσιώδους διαπραγματευτικής διαδικασίας.\nΠροσπαθούμε να πείσουμε τους Τούρκους εταίρους να ασκήσουν την επιρροή τους προς την υποστήριξη αυτής της γραμμής. Είχα σειρά τηλεφωνικών επικοινωνιών για το Ναγκόρνο Καραμπάχ με τον Υπουργό Εξωτερικών της Τουρκίας Μαχμούτ Τσαβούσογλου.\n«Θα κινηθεί οριακά μέχρι τα ελληνικά χωρικά ύδατα; Θα κόβει βόλτες από τα 7,5 μέχρι τα 6 ναυτικά μίλια; Θα προσπαθήσει να εισβάλει δυτικά του 28ου μεσημβρινού, σε περιοχή οριοθετημένης ελληνικής ΑΟΖ;», κωδικοποιεί τα ερωτήματα έμπειρος στρατιωτικός. Ή μήπως η Αγκυρα ετοιμάζει μια πρόκληση μεγάλου μεγέθους για την εθνική επέτειο της 28ης Οκτωβρίου, συνδυαστικά και με την επομένη που οι γείτονες γιορτάζουν τη δημιουργία της Τουρκικής Δημοκρατίας από τον Μουσταφά Κεμάλ το 1923;\nΤο πρώτο είναι η αποστολή γεωτρύπανου.\nΤις τελευταίες ημέρες ο τούρκος υπουργός Ενέργειας, Φατίχ Ντονμέζ, επαναλαμβάνει ότι αν από τις έρευνες του «Oruc Reis» διαπιστωθεί ότι υπάρχει φυσικό αέριο στα νότια του Καστελλορίζου τότε «θα πάμε να το βρούμε» – με την αποστολή γεωτρύπανου.\nΠοια θα είναι η αντίδραση της Αθήνας και των Ενόπλων Δυνάμεων σε αυτή την περίπτωση;\nΤο Πεντάγωνο έχει σχέδια για να εμποδίσει άμεσα μια τέτοια τουρκική πρόκληση. Και βέβαια οι ελληνικές δυνάμεις δεν θα περιμένουν να εμφανιστεί στο σημείο της παράνομης Navtex το όποιο τουρκικό γεωτρύπανο και να… κόβει βόλτες. Αντίθετα, πολύ έγκαιρα θα έχουν λάβει θέσεις αποτροπής.\nΟ ελληνικός στόλος θα έχει οπωσδήποτε πρωταγωνιστικό ρόλο για τη δημιουργία ενός πλωτού «τείχους» πολυάριθμων μονάδων. Ομως η ελληνική ασπίδα απέναντι στην ακραία τουρκική πρόκληση δεν θα αποτελείται μόνο από μονάδες επιφανείας. Καταλυτικό ρόλο θα έχουν οι αθέατοι «κατάσκοποι», τα ελληνικά υποβρύχια, αλλά και τα εναέρια «μάτια», τα ιπτάμενα ραντάρ της Πολεμικής Αεροπορίας.\nΤο δεύτερο σενάριο που έχει εξεταστεί είναι η Αγκυρα να επιχειρήσει μια διπλή πρόκληση, ίσως και με στόχο η μία εξ αυτών να λειτουργήσει ως αντιπερισπασμός και συνακόλουθα να διασπάσει τις ελληνικές δυνάμεις. Υπάρχει δηλαδή η περίπτωση η Τουρκία να ανακοινώσει αρχικά μια Navtex για σεισμικές έρευνες, για παράδειγμα στα νότια της Κρήτης. Και να στείλει εκεί ερευνητικό σκάφος.\nΤον τελευταίο χρόνο μάλιστα το ΓΕΕΘΑ είχε επικεντρωθεί σε εκπαίδευση και ασκήσεις πιο ρεαλιστικού χαρακτήρα. Εγιναν βολές σε περιοχές όπου πιθανολογείτο ότι οι Τούρκοι σχεδιάζουν να προκαλέσουν. Οπως η μεγάλη αεροναυτική άσκηση που είχε πραγματοποιηθεί στις αρχές Ιουλίου στην περιοχή της Καρπάθου.\nΣτο ερώτημα αν η Ελλάδα θα μπορούσε να φτάσει στα όρια ενός θερμού επεισοδίου ή ακόμα και της σύρραξης με την Τουρκία στην περίπτωση που ο Ερντογάν συνεχίσει να τεστάρει τα όρια και τις αντοχές της ελληνικής κυβέρνησης, απόστρατος αξιωματικός με εμπειρία στον χειρισμό κρίσιμων υποθέσεων απαντά ότι με τα σημερινά δεδομένα «δεν υπάρχει περίπτωση συνεννόησης με την Τουρκία».\nΟ ανώτατος Ελληνας στρατιωτικός γνωρίζει τις διεθνείς ισορροπίες και κατά τη διάρκεια της υπηρεσίας του στο στράτευμα είχε συνομιλίες με το απαράτ της τουρκικής στρατιωτικής ηγεσίας. «Ο Ερντογάν θα ήθελε να κάνει ένα επεισόδιο και να πάει παρακάτω. Εχει εμπλέξει τις τουρκικές στρατιωτικές δυνάμεις του σε τέσσερις πολέμους οι οποίοι δεν έχουν αποτελέσματα και η δημοτικότητά του ανεβαίνει», εξηγεί και επισημαίνει: «Μην ποντάρετε ποτέ στο ενδεχόμενο ότι η Τουρκία θα αναστείλει τη δράση της εξαιτίας της χαώδους κατάστασης στην οικονομία της».\nΟ υπουργός Εξωτερικών της Ρωσίας Σεργκέι Λαβρόφ επισκέπτεται την Αθήνα σήμερα, Δευτέρα. Σε μια κρίσιμη συγκυρία για τη σταθερότητα στην ευρύτερη περιοχή της Ανατολικής Μεσογείου, ο επικεφαλής της ρωσικής διπλωματίας αναμένεται να έχει συνομιλίες με τον Ελληνα ομόλογό του Νίκο Δένδια και τον πρωθυπουργό Κυριάκο Μητσοτάκη. Η τοποθέτηση του Σεργκέι Λαβρόφ για την τουρκική επιθετικότητα αναμένεται με ενδιαφέρον.\nΠαρότι η Ρωσία δεν έχει λόγο να αποτρέψει την επιδείνωση των σχέσεων της Ελλάδας με την Τουρκία, δεδομένου ότι μια πιθανή κρίση στη νοτιοανατολική πτέρυγα του ΝΑΤΟ και οι κλυδωνισμοί στο εσωτερικό της Συμμαχίας θα εξυπηρετούσαν τα συμφέροντα της Μόσχας, η Αθήνα έχει ανάγκη από την ισχυρή στήριξη της ρωσικής πλευράς, ακόμη και σε επίπεδο προφορικών διακηρύξεων.\nΔοκιμάζοντας τα όρια αντοχής των Ηνωμένων Πολιτειών, ο Ερντογάν ενδεχομένως τεστάρει τη διάθεση και την ικανότητα της Ουάσινγκτον να μπλοκάρει τους σχεδιασμούς του. Σε μια προεκλογική περίοδο για τον αμερικανικό παράγοντα, η λεπτομέρεια αυτή μπορεί να είναι κομβικής σημασίας. Ιδίως εάν επιβεβαιωθούν οι δημοσκοπικές προβλέψεις και ο Τζο Μπάιντεν επικρατήσει του Ντόναλντ Τραμπ, ο Ερντογάν μπορεί να θεωρήσει ότι έχει χρονικό περιθώριο έως την ορκωμοσία του νέου προέδρου στις 20 Ιανουαρίου του 2021 να ξετυλίξει την προβοκατόρικη τακτική του.\nΠροηγούμενο άρθροΚαταψηφίστηκε η πρόταση μομφής εναντίον Σταϊκούρα με 158 κατά και 133 υπέρ\nΕπόμενο άρθροΗ καθηγήτρια δεν έβαζε μάσκα, αλλά έβαζε απουσίες σε όσους μαθητές έκαναν αποχή για να την συνετίσουν


Συνελήφθη στο "Ελ. Βενιζέλος" Σέρβος με διεθνές ένταλμα - Νέα Κρήτη\nΣυνελήφθη στο "Ελ. Βενιζέλος" Σέρβος με διεθνές ένταλμα\nΗμερομηνία δημοσίευσης: 12/09/2015, 19:51\nΤελευταία ενημέρωση: 12/09/2015, 19:53\nΣυνελήφθη στο Διεθνή Αερολιμένα Αθηνών "Ελ. Βενιζέλος" ένας 34χρονος υπήκοος Σερβίας, σε βάρος του οποίου είχε εκδοθεί διεθνές ένταλμα σύλληψης των σερβικών αρχών, για ανθρωποκτονία.\nΟ 34χρονος, ο οποίος ήταν ντυμένος ως... ορθόδοξος μοναχός, αφίχθη την περασμένη Τετάρτη στον αερολιμένα Αθηνών, προερχόμενος από Ταϊλάνδη, μέσω Ντόχα Κατάρ. Κατά τον έλεγχο, επέδειξε πλαστό διαβατήριο σλοβενικών Αρχών. Από την έρευνα που πραγματοποιήθηκε, ταυτοποιήθηκαν τα πραγματικά στοιχεία του και εξακριβώθηκε ότι σε βάρος του εκκρεμούσε διεθνές ένταλμα σύλληψης για ανθρωποκτονία.\nΕιδικότερα, ο 34χρονος κατηγορείται ότι στις 17 Σεπτεμβρίου 2009, στο Βελιγράδι, από κοινού με άλλα άτομα, επιτέθηκε σε ομάδα Γάλλων πολιτών τους οποίους και ξυλοκόπησαν. Με τον τρόπο αυτό προκάλεσαν σοβαρές σωματικές βλάβες σε έναν Γάλλο υπήκοο, ο οποίος μετά από λίγες ημέρες κατέληξε.


Θεσσαλονίκη: Υποσχόταν καριέρα μοντέλου σε κοπέλες και τελικά ασελγούσε πάνω τους και το βιντεοσκοπούσε - ΣΥΝΕΙΔΗΣΗ\nΣΥΝΕΙΔΗΣΗΕλλαδαΘεσσαλονίκη: Υποσχόταν καριέρα μοντέλου σε κοπέλες και τελικά ασελγούσε πάνω τους και το βιντεοσκοπούσε\nΘεσσαλονίκη: Υποσχόταν καριέρα μοντέλου σε κοπέλες και τελικά ασελγούσε πάνω τους και το βιντεοσκοπούσε\n14 Ιούν 2022 13:56 14 Ιούν 2022 ΣΥΝΕΙΔΗΣΗ Ελλαδα\nΕμφανιζόταν ως δήθεν ιδιοκτήτης πρακτορείου μοντέλων στην Θεσσαλονίκη και με «δέλεαρ» μία καριέρα στο χώρο του μόντελινγκ έπειθε νεαρές κοπέλες να «ποζάρουν» γυμνές μπροστά στον φωτογραφικό του φακό, ενώ παράλληλα, ενώ ασελγούσε πάνω τους και τα βιντεοσκοπούσε όλα.\nΟ λόγος για έναν 59χρονο στην Θεσσαλονίκη, ο οποίος καταδικάστηκε από το Μικτό Ορκωτό Εφετείο Θεσσαλονίκης σε 8ετή κάθειρξη και επέστρεψε στις φυλακές.\nΟ 59χρονος καταδικάστηκε για τρεις περιπτώσεις ανήλικων κοριτσιών (μαθητριών Λυκείου, όταν τελέστηκαν οι πράξεις), αν και εκτιμάται ότι τα θύματά του ήταν δεκάδες (ανήλικες και ενήλικες). Κάποιες από τις κοπέλες κατέθεσαν στην κεκλεισμένων των θυρών δίκη, ότι ο δράστης υποσχόταν μεγάλη καριέρα και πολλά χρήματα. Κατήγγειλαν δε, ότι δεχόταν απειλές από τον κατηγορούμενο ώστε να μην αποκαλύψουν τίποτα στην Αστυνομία.\nΣτο Ειδικό Δικαστήριο ο Νίκος Παππάς και ο Χρήστος Καλογρίτσας για τις τηλεοπτικές άδειες


Θεσσαλονίκη: Το αυθεντικό νεκρικό εκμαγείο της μορφής του Θ. Κολοκοτρώνη...\nΣάββατο, 11-Σεπ-2021 13:46\n"Η Περιφέρειά μας άναψε τη φλόγα της Επανάστασης", τόνισε ο περιφερειάρχης Πελοποννήσου Παναγιώτης Νίκας, εκφράζοντας τις ευχαριστίες του στη διοίκηση της ΔΕΘ να είναι η Περιφέρεια Πελοποννήσου η τιμώμενη Περιφέρεια στη φετινή ΔΕΘ.\nΙδιαίτερο ενδιαφέρον έχουν και τρία "λιτά", όπως ονομάζονται, έγγραφα. Πρόκειται για την επιστολή του Θεόδωρου Κολοκοτρώνη, με την οποία ζητάει πολεμοφόδια και στην οποία αναφέρει χαρακτηριστικά "φωτιά και μπαλτά". Το δεύτερο είναι μια δραματική έκκληση του επισκόπου Ιωσήφ Ανδρούση, που ήταν υπουργός Θρησκευτικών της πρώτες μέρες του αγώνα. Το τρίτο έγγραφο που μπορούν να δουν οι επισκέπτες είναι αυτό της πελοποννησιακής Γερουσίας με τη σφραγίδα, με το οποίο ζητά από τον μπαρουξή Σπηλιωτόπουλο από τη Δημητσάνα να στείλει άμεσα μπαρούτι. Η Περιφέρεια Πελοποννήσου εκθέτει επίσης της τρεις εκδόσεις της για τα 200 χρόνια από την Επανάσταση του 1821 και μια συλλεκτική κασετίνα που έχει μέσα σφραγίδες ελευθερίας. Κειμήλια, που όπως επισημαίνει στο Αθηναϊκό/Μακεδονικό Πρακτορείο Ειδήσεων ο Πέτρος Σαραντάκης, συνεργάτης της Περιφέρειας Πελοποννήσου, είναι η πρώτη φορά που βγαίνουν από την Αρκαδία.


Διεθνής… φασαρία, άσχημη κατάσταση! | Το Χρήμα\nΑρχική » Απόψεις » Διεθνής… φασαρία, άσχημη κατάσταση!\nΌταν πριν από τρία χρόνια οι ψύχραιμες και συνετές φωνές καλούσαν τη σημερινή συγκυβέρνηση να προχωρήσει δυναμικά στη συνέχιση της πολιτικής των προκατόχων της, διάφοροι… επαναστάτες σκέφτονταν ότι με τον… τσαμπουκά θα μας παρακαλεί όλος ο πλανήτης για να μας δανείσει. Βεβαίως, με τη ζημιά των τουλάχιστον 200 δισ. ευρώ που έχει προκληθεί από το 2015, όλοι ξέρουμε ότι στο τέλος τρέχαμε εμείς και παρακαλούσαμε να μας λυπηθούν. Και ακόμη τρέχουμε…\nΤο 2015 το παγκόσμιο οικονομικό σύστημα κολυμπούσε σε έναν… ωκεανό πρωτοφανούς υψηλής ρευστότητας μέσα σε περιβάλλον μηδενικών επιτοκίων. Οι ΗΠΑ που αποτελούν τον σηματωρό τέτοιου είδους κινήσεων αλλά ταυτόχρονα και την… πέτρα του σκανδάλου για τις μεγάλες κρίσεις (1929, 1987, 2001, 2008) έδωσαν το… σύνθημα σε όλες τις αγορές και κυρίως στον ευρωπαϊκό χώρο. Σημειωτέον ότι η Ελλάδα το 2014 ήταν ίσως η μοναδική χώρα στην Ευρωζώνη με οριακή ανάπτυξη και το 2016 ήταν η μοναδική με ύφεση! Τόσο καλά τα καταφέραμε…\nΑπό το 2015 το χρήμα έπεφτε από τον… ουρανό, αλλά εμείς προτιμήσαμε να κρυφτούμε σε… λαγούμια. Όταν αποφασίσαμε να βάλουμε μυαλό μάλλον είχε παρέλθει ένα εξαιρετικά κρίσιμος χρόνος. Τώρα, με αφορμή την… πολεμική κίνηση Τραμπ να επιβάλλει δασμούς στο χάλυβα και το αλουμίνιο, μπαίνουμε πλέον σε αχαρτογράφητα ύδατα. Ίσως, όπως λένε πολλοί, είναι μια… ευκαιρία για να δικαιολογηθεί μια εξαιρετικά μεγάλη πτώση στις αγορές. Μια πτώση που σίγουρα θα ρίξει στο καναβάτσο αδύναμες χώρες όπως η Ελλάδα. Ήδη, τα επιτόκια των κρατικών τίτλων έχουν πάρει και πάλι την ανηφόρα καθιστώντας την “καθαρή έξοδο” στις αγορές και την… απαλλαγή από τα μνημόνια ως ανέκδοτα της χρονιάς!\nΗ γνωστή ρήση του Μάο “μεγάλη αναταραχή, θαυμάσια κατάσταση” λόγω της διεθνούς κατάστασης αυξάνει θεαματικά τις πιθανότητες να οδηγήσει σε… φασαρία που είναι θέμα χρόνου να εξελιχθεί σε… άσχημη κατάσταση. Θα είναι η στιγμή που θα αποδειχθεί ότι τα αφηγήματα-“φούσκες” σκάνε πολύ γρήγορα και χωρίς να μπορείς να μαζέψεις τα κομμάτια. Θα είναι η στιγμή που η διαχείριση ενός τεράστιου κόστους από την περιπέτεια του 2015 θα περάσει στον επόμενο, αλλά πολύ περισσότερο θα πονέσει τους πολίτες. Μετά το στήσιμο της κάλπης βεβαίως. Δυστυχώς σ΄ αυτόν τον μάταιο κόσμο έχει αποδειχθεί ότι κάθε… ανοησία πληρώνεται και μάλιστα πανάκριβα. Το ακόμη χειρότερο είναι ότι την πληρώνουν αυτοί που δεν φταίνε, δηλαδή οι πολίτες. Ή μήπως φταίνε για τις επιλογές τους; Όπως και να ΄χει θα συμφωνήσουμε με τον Μάο: μεγάλη αναταραχή, θαυμάσια κατάσταση!


Μόνο Βαλκανικες Ειδήσεις: Βουλγαρία : Η κρατική ασφάλεια έπιασε «Γερμανούς» «τζιχαντιστές»\nΒουλγαρία : Η κρατική ασφάλεια έπιασε «Γερμανούς» «τζιχαντιστές»\nΟι άνδρες της κρατικής ασφάλειας συνέλαβαν, στον μεθοριακό σταθμό Καπιτάν Αντρέεβο, στα σύνορα της Βουλγαρίας με την Τουρκία, πέντε άτομα με γερμανικά διαβατήρια , που ταξίδευαν με το τρένο από το Βουκουρέστι προς στην Κωνσταντινούπολη. Τέσσερεις ενήλικες και ένας ανήλικος.\nΗ συμπεριφορά τους, χαρακτηριστική για τζιχαντιστές, έκανε τους άνδρες της κρατικής ασφάλειας να υποπτευθούν ότι πρόκειται για αλλοδαπούς τρομοκράτες.\nΣύμφωνα με τα στοιχεία που βρήκε η υπηρεσία, οι τέσσερις από τους συλληφθέντες υποστηρίζουν τις δραστηριότητες του «ισλαμικού κράτους στο Ιράκ και το Λεβάντε.\nΟ ανήλικος ήθελε να φθάσει στη Συρία και να ενταχθεί στην τρομοκρατική οργάνωση.\nΟι τέσσερις ενήλικες απελάθηκαν από τη Βουλγαρία και ο ανήλικος κρατούμενος θα παραδοθεί στην οικογένειά του στη Γερμανία.


Τζένιφερ Άνιστον σε Μπραντ Πιτ… on air: «Νομίζω ότι είσαι πολύ σέξι» (video) | Cyprus Times\n24 Νοεμβρίου, 2020 Τρίτη 19:08:39\nΤζένιφερ Άνιστον-Μπραντ Πιτ\nΜπραντ Πιτ και Τζένιφερ Άνιστον βρέθηκαν ξανά μαζί στην οθόνη – Eνθουσίασαν όσους παρακολούθησαν το πρώην αγαπημένο ζευγάρι να «φλερτάρει» on air\nΣυγκεκριμένα η ατάκα «Νομίζω ότι είσαι πολύ σέξι» από την Τζένιφερ Άνιστον ενθουσίασε όσους παρακολούθησαν το πρώην αγαπημένο ζευγάρι να φλερτάρει on air.\nΣε μια αστεία σκηνή της ταινίας, ο χαρακτήρας που υποδύεται η Τζένιφερ Άνιστον πέφτει επάνω σε αυτόν του Μπραντ Πιτ, ο οποίος τη φαντάζεται τόπλες στο μπάνιο την ώρα που ψάχνει για μπατονέτες. Ο Μόργκαν Φρίμαν διηγείται υπέροχα τη σκηνή καθώς περιγράφει την Λίντα ως «πανέμορφη», λέγοντας:\n«Τα μάτια της είναι γεμάτα πόθο καθώς λέει…» και τότε συνεχίζει η Τζένιφερ Άνιστον λέγοντας στον Μπραντ Πιτ: «Γεια σου Μπραντ, το ξέρεις ότι πάντα σε έβρισκα πολύ χαριτωμένο. Νομίζω ότι είσαι πολύ σέξι. Θα έρθεις σε μένα;». Όλοι οι ηθοποιοί γελούν με νόημα.\nΚαι Μπραντ Πιτ χαμογελά όλο νόημα, καθώς κοιτάζει χαμηλά με το υπόλοιπο καστ των διάσημων ηθοποιών να ξεσπά πάλι σε γέλια. Στη συνέχεια, ο Μόργκαν Φρίμαν αφηγείται:\n«Τον πλησιάζει και τον αρπάζει για ένα φιλί, τον τραβά κοντά της… μετά τον σπρώχνει μακριά, ώστε να μπορέσει να την δει να ξεκουμπώνει το πάνω μέρος του μπικίνι της. Είναι έτοιμοι να κάνουν παθιασμένο έρωτα όταν ακούμε…» και τότε η Τζένιφερ Άνιστον διαλύει την ονειροπόληση του Μπραντ Πιτ, ρωτώντας τον: «Γεια Μπραντ, έχεις μήπως καμία μπατονέτα;». Τότε ο Μπραντ Πιτ κουνάει αστεία το κεφάλι του καθώς διαβάζει: «Περίμενε, ένα λεπτό» με τον χαρακτήρα της Τζένιφερ Άνιστον να απαντά: «Θεέ μου, συγγνώμη… Δεν ήξερα ότι ήταν κάποιος εδώ» με τον ηθοποιό να αναφωνεί: «Κανένας δεν χτυπά την πόρτα εδώ;».\nΣτην ανάγνωση της ταινίας συμμετείχαν επίσης οι: Σον Πεν, Χένρι Γκόλντινγκ, Μάθιου Μακόναχι, Τζον Λέτζεντ, Τζίμι Κίμελ, Σία λαΜπεούφ και Μόργκαν Φρίμαν. Το εγχείρημα είχε ως σκοπό να συγκεντρωθούν χρήματα για την ανθρωπιστική οργάνωση CORE (Community Organized Relief Effort) που ιδρύθηκε από τον Σον Πεν και την REFORM Alliance στην μάχη κατά την πανδημίας του κορωνοϊού.\nΝΕΑ ΣΑΛΑΜΙΝΑ 18:28


Αναδιάρθρωση του χρέους ή επιστροφή στην δραχμή; | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Θεσεις / Αναδιάρθρωση του χρέους ή επιστροφή στην δραχμή;\nΈτσι το πρόβλημα άρχισε να κλιμακώνεται. Η Ε.Ε. κάθε φορά διολισθαίνει στη λήψη μέτρων που μια εβδομάδα πριν τα αποστρέφονταν. Η Ελλάδα θα τα κατάφερνε μόνη της, αλλά τελικά “διεσώθη”. Ο προσωρινός μηχανισμός θα αρκούσε, αλλά έγινε τελικά μόνιμος. Η Ιρλανδία και η Πορτογαλία θα απέφευγαν τον μηχανισμό, αλλά τελικά ακολούθησαν. Τώρα απεύχεται την πιθανότητα δοκιμασίας της Ισπανίας ή της Ιταλίας. Τα μέτρα αυτά προφανώς δεν καθιστούν το “χρέος βιώσιμο” και όλοι προσδοκούν, μαζί και οι αγορές, το επόμενο αδιέξοδο.\nΜόνο που το επόμενο αδιέξοδο θέτει ως δίλημμα δύο επιλογές, που η Ε.Ε. τις απεύχεται και τις δύο. Αναδιάρθρωση του ελληνικού χρέους ή επιστροφή της Ελλάδας στη δραχμή. Και οι δύο περιλαμβάνουν μια γενναία διαγραφή μέρους του χρέους, η δεύτερη μάλλον περισσότερο από την πρώτη. Και οι δύο μπορεί να λειτουργήσουν ως ντόμινο για τις άλλες χώρες. Και οι δύο θα ζημιώσουν το ευρωπαϊκό τραπεζικό σύστημα, και θα οδηγήσουν στην ντε φάκτο εθνικοποίηση του ελληνικού. Συνεπώς, η επιλογή ανάμεσα σε δύο ανεπιθύμητες λύσεις είναι το επόμενο αδιέξοδο.\nΠώς φθάσαμε στο σημείο αυτό: Το ελληνικό πρόγραμμα δεν αποδίδει, και η επιτάχυνσή του, υπό τις σημερινές πιέσεις, δεν θα αλλάξει δραματικά την κατάσταση. Και εδώ εμφανίζονται οι διχογνωμίες από τους πολιτικούς και τους γραφειοκράτες, αυτούς που υποτίθεται ότι καθορίζουν την ευρωπαϊκή πολιτική. Ποτέ στο παρελθόν η Ε.Ε. δεν είχε την εικόνα της σημερινής Βαβέλ, που ξεπερνάει κατά πολύ την παραδοσιακή ιδέα περί διαφορετικών προσεγγίσεων, συγκρουόμενων εθνικών συμφερόντων και συμβιβασμών.\nΤο πρόβλημα είναι βαθύτερο και υποδηλώνει ότι οι ευρωπαϊκές ελίτ μάλλον αδυνατούν να διαχειριστούν την κατάσταση, κινούμενες από κοντόφθαλμες επιλογές. Ο λόγος μπορεί να είναι η έλλειψη απειλής ή πίεσης από κάποιο υπαρκτό κοινωνικό ή πολιτικό κίνημα. Ιστορικά κάτι τέτοιο είναι που συνήθως ενοποιεί τις ελίτ, τις ενεργοποιεί και τις εξαναγκάζει να διαμορφώνουν κυρίαρχες και βιώσιμες στρατηγικές, συντηρητικές ή μη, δεν έχει σημασία. Πάντως, στις σημερινές συνθήκες η πολιτική συγκυρία μπορεί εύκολα να οδηγήσει σε ανεξέλεγκτες καταστάσεις.\nΗ ελληνική κατάσταση κινείται σήμερα ανάμεσα σε τρεις εκδοχές. Πρώτον, εντατικοποίηση της πολιτικής του Μνημονίου συμπληρωμένη από νέα χρηματοδότηση. Αυτό δεν επιλύει το πρόβλημα της βιωσιμότητας του χρέους, της ανάκαμψης της οικονομίας και πολλά άλλα. Άρα λύση δεύτερη, συνέχιση του Μνημονίου, νέα χρηματοδότηση αλλά και αναδιάρθρωση του χρέους. Σε αυτήν την περίπτωση επιλύεται το πιεστικό σκέλος της εξυπηρέτησης του χρέους, αλλά στα βασικά του σημεία το πρόβλημα παραμένει. Η τρίτη λύση είναι η έξοδος από το Ευρώ και η διαγραφή μεγάλου μέρους του χρέους.\nΗ αναδιάρθρωση βρίσκει σθεναρή αντίσταση. Η επιστροφή στη δραχμή δεν είναι επιθυμητή σε ευρωπαϊκό επίπεδο για προφανείς λόγους. Οι χώρες που θα απομείνουν μετά το ντόμινο, είναι ιδιαίτερα ισχυρές οικονομικά, οπότε το ευρώ θα ανατιμηθεί, με καταστροφικές συνέπειες για τις εξαγωγικές οικονομίες.\nΓια την Ελλάδα η έξοδος από το ευρώ θα σημάνει δύο πράγματα. Αναγκαστική διαγραφή τουλάχιστον του μισού χρέους και απαξίωση του ελληνικού κεφαλαίου και της εργασίας, άρα μισθών, συντάξεων, αξιών κάθε μορφής και είδους κατά ένα ποσoστό ανάλογο σε γενικές γραμμές με την υποτίμηση (άρα γύρω στο 60-70%). ‘Εξοδος από τις αγορές χρήματος για μεγάλο διάστημα. Η επαναφορά στα σημερινά επίπεδα εισοδήματος και παραγωγής θα χρειαστεί, με βάση την εμπειρία της Αργεντινής, τουλάχιστον μια δεκαετία. Πλεονέκτημα της λύσης είναι η νέα αρχή για την οικονομία και η έλλειψη πολιτικού κόστους, καθώς οι περικοπές μέσω της “νομισματικής αυταπάτης”, όπως έλεγε ο Κέυνς, δεν προκαλούν κοινωνικές αντιδράσεις.\nΜπορεί το ηγεμονικό πολιτικό σύστημα και οι οικονομικές ελίτ να επιλέξουν ή να οδηγηθούν τελικά στη λύση αυτή; Όλα είναι πιθανά σε συνθήκες που το πολιτικό σύστημα στην Ευρώπη μετεωρίζει και το ελληνικό τείνει να γίνει γραφικό. Οι όροι της οικονομικής εξόδου θα καθορίσουν και την επανεισαγωγή στο ίδιο σύστημα. Αν επιλέγει για παράδειγμα, από την αρχή νέα σταθερή ισοτιμία με το ευρώ, τότε η νομισματική υποτίμηση, μπορεί να αποτελέσει στα μάτια τους μια πιο βιώσιμη στρατηγική, έναντι της σημερινής, καθώς δεν θα θίξει τον καθιερωμένο τρόπο λειτουργίας των πραγμάτων. Η Δαμανάκη έθεσε απλά λάθος το δίλημμα. Το πραγματικό είναι αλλαγή πολιτικής και αναδιάρθρωση του χρέους ή Μνημόνιο-επιστροφή στη δραχμή.\nΣτην μνήμη του Άγγελου Ελεφάντη (29/5/2008-29/5/2011).\n*Ο Γ. Σταθάκης είναι καθηγητής Πολιτικής Οικονομίας στο Πανεπιστήμιο Κρήτης\n[ Πηγή: Η ΑΥΓΗ ]\nΠροηγουμενο αρθρο Οι τελευταίες ημέρες της Πομπηίας\nΕπομενο αρθρο Δεν πάει άλλο


ΗΜΕΡΗΣΙΑ ΠΙΕΡΙΑΣ: «O μπαμπάς μου άλλαξε τον κόσμο»\n«O μπαμπάς μου άλλαξε τον κόσμο»\nΣτις 25 Μαΐου 2020, ο 46χρονος Αφροαμερικανός Τζορτζ Φλόιντ δολοφονήθηκε (ουσιαστικά στραγγαλίστηκε) από τέσσερεις αστυνομικούς στη Μινεάπολη των Η.Π.Α. Η δολοφονία πυροδότησε μαζικές εξεγέρσεις σ’ όλο τον κόσμο.\nO Στέφεν Τζάκσον πρώην σταρ του ΝΒΑ συμμετείχε στις διαμαρτυρίες για τη δολοφονία έχοντας στους ώμους του την κόρη του Τζορτζ Φλόιντ, την εξάχρονη Τζιάνα που φώναζε πως «ο μπαμπάς μου άλλαξε τον κόσμο».\n“MY DAUGHTER WILL CHANGE THE WORLD»\n«η κόρη μου θ’ αλλάξει τον κόσμο» (3-6-2020)\nΚόρη μου εσύ,\nμικρούλα με τα όμορφα μάτια και τα κοτσιδάκια\nμε την εξάχρονη ανέμελη αθωότητα\nτρισέγγονη του μπάρμπα Θωμά\nγεννημένη στη σκοτεινή πλευρά του φεγγαριού\nΤηλε- μεταφερόμενη παρουσία από το άστρο της Αφρικής στη μαύρη τρύπα της Ουάσιγκτον\nΒαμβακοσυλλεκτρια της ανείπωτης κούρασης και των δακρύων\nμαστιγωμένη ψυχή, καιόμενη στο Σταυρό της δουλείας\nΜικρούλα μου εσύ\nλευκοί κουκουλοφόροι τρομοκράτες φόρεσαν γραβάτες\nκαι με τη Βίβλο στο χέρι\nξύνουν την ευτελή μεταφυσική ανησυχία των αστών\nπου τα πλούτη τους υπερασπίζονται χτισμένα στις ωδίνες των φτωχών.\nΜικρούλα μου εσύ,\nδακρυσμένη νότα του μπλουζ\nαναζητάς τη δικαίωση στην τραγουδιστή προσευχή\nαπό έναν Χριστό που του φόρεσε ωτοασπίδες ο Μίδας.\nΤρεμάμενος ο Βελζεβούλ, κρατώντας τη Γραφή,\nαπό την υπόγεια κόλαση του Άδη\nστον «οίκο του εμπορίου» βαδίζει\nφτύνοντας στο πρόσωπο της ανθρωπότητας.\nΓονατιστά τα όργανα της τάξης εκλιπαρούν και τρέμουν\nμην και φανεί το ταξικό τους πρόσωπο.\nΜικρούλα μου ,\nη αδικία-ο πόνος -η υποκρισία\nΦούντωσε η οργή και η τυφλή αγανάκτηση.\nΟι λουδιτες βγήκαν, επιτέλους, στους δρόμους\nσπάνε τις μηχανές και τα χρυσά κριάρια των πλουσίων\nαφήνοντας την κερδοφόρα κρεατομηχανή ανέπαφη.\nΚαι εσύ μικρούλα ακόμη,\nεξάχρονη αθωότητα ,\nεκφράζοντας το πλανεμένο πλήθος και τους απόκληρους\nψήλωσες μέσα στη νύχτα της οργής\nκαι την αγέννητη ανάσα του πατέρα\nπιο πάνω και από τους ώμους του Στίβεν Τζάκσον.\nΚαι έστειλες μήνυμα περήφανο και απατηλό συνάμα\n«MY DAD CHANGED THE WORLD» (ο μπαμπάς μου άλλαξε τον κόσμο)\nΠερήφανη για μία στιγμή μονάχα.\nΌμως μικρούλα δεν άλλαξα κάτι\nμόνο κατέθεσα το ερώτημα στη λαϊκή θυρίδα\nγια να ‘χεις να πορεύεσαι σε δύσκολους καιρούς.\nΑχ και να ‘ξερες μικρούλα,\nστο δρόμο να κατέβεις πρέπει\nμ’ άλλους βάδισε και συνταιριάξου\nκαι την αιτία του κακού πολέμα.\nΧτύπα και ξαναχτύπα…\nτη μηχανή που γονατίζει στον πατρικό λαιμό ,\nκι όχι το γόνατό του ρατσιστή –σερίφη.\nΤότε, μονάχα, τότε ξανανέβα στους ώμους του Στίβεν Τζάκσον\nκαι φώναξε μαζί με άλλους και τραγούδα\nτο νικητήριο παιάνα των φτωχών\nόσο πιο δυνατά μπορείς…\nΚαι ‘γω θ’ ακούσω…και θ’ ανασάνω πάλι.


Τιμητική συναυλία στο συνθέτη Δημήτρη Λάγιο - Star.gr\nCITY NEWS Παρασκευή, 18 Φεβρουαρίου 2011, 10:05\nΤιμητική συναυλία στο συνθέτη Δημήτρη Λάγιο\nΜε την ανέκδοτη «Κάλβειο Ραψωδία»\nΤιμητική συναυλία στο συνθέτη Δημήτρη Λάγιο θα παρουσιαστεί στην Τρίτη 22 Φεβρουαρίου στις 20:30, στην κεντρική σκηνή της Στέγης Γραμμάτων και Τεχνών.\nΣτο αφιέρωμα, θα παρουσιαστεί η ανέκδοτη «Κάλβειος Ραψωδία» του συνθέτη, αλλά και χαρακτηριστικά αποσπάσματα από τα γνωστά έργα του.Η συναυλία, εντάσσεται στον Κύκλο Ελληνικού Τραγουδιο�� με τίτλο "Ο γνωστος Ελληνισμός", που αποτελεί ιδέα του Δημήτρη Παπαδημητρίου.\nΤελευταίο έργο του που παρουσιάστηκε ήταν η προφητική «Ερωτική Πρόβα στον Θάνατο», όπου μελοποιεί με δικούς του στίχους το πάθος για τη ζωή και το δέος για τον θάνατο. Η έως τώρα ανέκδοτη «Κάλβειος Ραψωδία» αναδεικνύει τους ώριμους δρόμους αναζήτησης του συνθέτη. Έπεται η παρουσίαση του ανέκδοτου επίσης έργου του, σε στίχους Κώστα Καρυωτάκη «Eις τους ’δοξους Ποιητές».\nΤραγουδούν οι: Παντελής Θαλασσινός, Δώρος Δημοσθένους, Αρετή Κετιμέ, Γιώργος Φλωράκης, Δημήτρης Υφαντής, Υακίνθη Λάγιου, Φωτεινή Βελεσιώτου και οι λυρικοί τραγουδιστές Ειρήνη Καράγιαννη, Χάρης Ανδριανός.\nΠληροφορίες: Στέγη Γραμμάτων και Τεχνών, Λεωφόρος Συγγρού 107-109).


Η αγάπη δημιουργεί ένα «εμείς χωρίς να καταστρέφει ένα «εγώ | «Ανθολόγιον Ψυχολογία, Φιλοσοφία, Παιδεία\nPosted on 29/01/2016 by positivus\tΗ διατήρηση του ελέγχου σε μια σχέση φαίνεται να είναι κεφαλαιώδους σημασίας για ορισμένους. Με απίστευτο ζήλο, αναζητούν άτομα που, προκειμένου να μη χαλάσουν τη σχέση, επιτρέπουν στους εαυτούς τους να εξουσιάζονται. Στα άτομα αυτά η ανάγκη να διεκδικήσουν την αυτονομία τους παραχωρεί τη θέση της στην τακτική της ελάχιστης αντίστασης. Είτε είναι υπερβολικά ανασφαλή είτε απλώς πολύ αδύναμα, παραιτούνται από την ατομικότητά τους. Η τραγωδία, εν προκειμένω, είναι ότι όσο περισσότερο επιτρέπουμε στους άλλους να μας εξουσιάζουν τόσο περισσότερο χάνουμε την επαφή με αυτό που είμαστε και με το τι έχουμε δικαίωμα να περιμένουμε. Από τη στιγμή που θα χάσουμε τον προσανατολισμό μας, ο δρόμος για να ξανακερδίσουμε την προσωπικότητά μας είναι στην καλύτερη περίπτωση ανηφορικός, ιδιαίτερα όταν έχουμε πείσει τον εαυτό μας ότι το ‘χει η μοίρα μας να υποτασσόμαστε στη θέληση των άλλων. Η αλήθεια όμως είναι ότι σε κανέναν δε δίνεται η ζωή για να την παραχωρεί κατόπιν διαταγής. Και το να λέμε ότι το κάνουμε αυτό στο όνομα της αγάπης αποτελεί πλήρη διαστρέβλωση της λέξης. Οι περισσότεροι από εμάς μαθαίνουμε από νωρίς να δίνουμε μεγαλύτερη σημασία στα μηνύματα που λαμβάνουμε από τους άλλους παρά από μέσα μας. Μας προτρέπουν να αγνοούμε τις δικές μας ανάγκες και επιθυμίες και να ζούμε σύμφωνα με τις προσδοκίες των άλλων. Nathaniel Branden (Καναδός ψυχοθεραπευτής και συγγραφέας, 1930-) Leo Buscaglia Γεννημένοι να αγαπάμε εκδ. Λιβάνης\n← Τι ρόλο παίζει η διαφορά μορφωτικού επιπέδου σε ένα ζευγάρι\tΜπορείτε να ελέγξετε την ευτυχία σας περισσότερο από όσο νομίζετε →


Πανδημία κορωνοϊού 2020 | Page 239 | e-steki • Συζητήσεις, απόψεις, διαξιφισμοί και κυρίως ...fresh ideas!\nΤο e-steki είναι μια από τις μεγαλύτερες ελληνικές διαδικτυακές κοινότητες με 65,468 εγγεγραμμένα μέλη και 2,547,174 μηνύματα σε 81,578 θέματα. Αυτή τη στιγμή μαζί με εσάς απολαμβάνουν το e-steki άλλα 445 άτομα.\nFirst Προηγούμενη 239 από 306\nΟ Dreamweaver αυτή τη στιγμή δεν είναι συνδεδεμένος. Έχει γράψει 1,149 μηνύματα.\nΟ The Mountain αυτή τη στιγμή δεν είναι συνδεδεμένος. Επαγγέλεται Φοιτητής/τρια . Έχει γράψει 625 μηνύματα.\nΟ chester20080 αυτή τη στιγμή δεν είναι συνδεδεμένος. Έχει γράψει 834 μηνύματα.\nΟ Viedo αυτή τη στιγμή είναι συνδεδεμένος. Επαγγέλεται Φοιτητής/τρια και μας γράφει απο Κύπρος (Ευρώπη). Έχει γράψει 2,536 μηνύματα.


OZZY OSBOURNE: «Δεν είμαι εγώ που θέλω να αποσυρθώ. Οι Black Sabbath το θέλουν.» - Metal Hammer\n«Ο κιθαρίστας Tony Iommi θέλει να δώσουμε 80 συναυλίες (στο πλαίσιο του "The End" tour)», είπε ο Ozzy στο Billboard.com.\n«Θα δώσουμε 80 συναυλίες. Είναι αρκετά καλά. Δε θα με πείραζε να επεκτείνουμε το tour για μερικά show ακόμη. Είναι πολλοί άνθρωποι που δε θα καταφέρουν να μας δουν. Αλλά πιστεύω πως αυτό δε θα συμβεί. »\nΕπιπλέον ο Ozzy ξεκαθάρισε πως δεν είναι δική του απόφαση το να σταματήσει να παίζει με τους Sabbath. «Δεν είμαι εγώ που θέλω να αποσυρθώ. Οι Black Sabbath το θέλουν. Θα συνεχίσω τη δική μου μουσική καριέρα. Η σύζυγός μου και manager Sharon Osbourne είναι καλή σε αυτό που κάνει, ξέρεις. Το να είμαι ο Ozzy Osbourne μόνος μου δεν είναι δουλειά. Είναι πάθος. Είναι αγάπη. Είναι η μεγαλύτερη αγάπη της ζωής μου.»


Αεροπορικά εισιτήρια για Newquay | φθηνές πτήσεις | airshop.gr\nΑεροπορικά εισιτήρια για Newquay. Πτήσεις και Δρομολόγια\nΑεροπορικά Εισιτήρια Ευρώπη Ηνωμένο Βασίλειο Newquay\nΑεροπορικά εισιτήρια Newquay\nΒρες φθηνά αεροπορικά εισιτήρια για Newquay, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Newquay. Οι πιο φθηνές πτήσεις για Newquay γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Newquay. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Newquay καθώς και τα τακτικά δρομολόγια όλων των αεροπορικών εταιρειών για Newquay με πτήσεις όλη την διάρκεια του χρόνου. Απευθείας πτήσεις για Newquay ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Newquay συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Newquay. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Newquay, αεροπορικές εταιρείες που πραγματοποιούν πτήσεις για Newquay, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Newquay.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Newquay και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!\nΔημοφιλείς προορισμοί προς Newquay\nΟι πόλεις από τις οποίες αναζητούν περισσότερο πτήσεις προς Newquay\nNewquay από Μπέρμινγχαμ\nNewquay από Λονδίνο\nNewquay από Αθήνα\nNewquay από Duesseldorf Railway Station\nNewquay από Πάφος\nΠρόγνωση καιρού για Newquay


Ψεύτες με υπογραφή; | OlympusMera.gr\nΠροβληματισμό προξενούν οι ισχυρισμοί τόσο του δημάρχου Κατερίνης όσο και του αναπληρωτή του ότι οι λόγοι που επικαλείται το Δ.Σ του Ταμείου Παρακαταθηκών και Δανείων για να στηρίξει την απόφαση να χορηγήσει το δάνειο, δεν ανταποκρίνονται στην πραγματικότητα, αλλά ότι, επί της ουσίας, η χορήγηση του δανείου στο δήμο Κατερίνης υπήρξε το αποτέλεσμα της πολιτικής παρέμβασης του δημάρχου Κατερίνης.\n“Ο δήμος είναι χρεωμένος αλλά και αυτοί κάτι έπρεπε να γράψουν” ανέφερε ο κ. Νταντάμης ενισχύοντας την (ίδια) άποψη του δημάρχου Κατερίνης.\nΜε λίγα λόγια από το μικρόφωνο του δημοτικού συμβουλίου και με τον πλέον επίσημο τρόπο οι δύο άνδρες μίλησαν για… πολιτικό ρουσφέτι προς το δήμο Κατερίνης. Χάρη μας έκανε δηλαδή το Ταμείο Παρακαταθηκών και Δανείων με βάση τα όσα λέει η διοίκηση. Και όχι μόνο χάρη αλλά παρουσίασε και μία εικόνα για τον δήμο Κατερίνης, που δεν ανταποκρίνεται στην πραγματικότητα επειδή…. “κάτι έπρεπε να γράψουν”.\nΆρα ψέματα γράφει στα πρακτικά του το Ταμείο όταν σημειώνει, μεταξύ άλλων, ότι ο δήμος Κατερίνης έχει και πιστοληπτική ικανότητα, και βιωσιμότητα και ορθολογική οργάνωση;\nΨέματα λέει το Ταμείο όταν αναγράφει ότι έλαβε υπόψη τη δανειοληπτική ικανότητα, βάσει του ύψους των διερχόμενων εσόδων ΚΑΠ έτους 2019;\nΨέματα λέει το Ταμείο όταν κάνει λόγο για “κανονική εξυπηρέτηση των ήδη χορηγηθέντων δανείων του Δήμου;\nΗ διοίκηση του δήμου Κατερίνης θεωρεί ότι στο Ταμείο Παρακαταθηκών και Δανείων, που εποπτεύεται από το Υπουργείο Οικονομικών, είναι ψεύτες με… υπογραφή;\nTagsΔήμος Κατερίνης Ταμείο Παρακαταθηκών και Δανείων


Ταχύτητα τοπικού δικτύου | Page 2 | AVsite\nαλλά με προβληματίζει μια επαφή switch ground που έχει στην πρόσοψή του.Πρέπει να γειώσω το μηχάνημα ή τα utp εκεί?\nΤο TL-SG108E 8-Port switch είναι ιδανικό για δίκτυα μικρών και μεσαίων επιχειρήσεων όπου SKU:PER.612702\nΜπας και χρειαστεί το smart κομμάτι (να ελέγχω ταχύτητες στα πιτισιρίκια).\nWhat about smart piece?\nΟύτε εγώ ασχολήθηκα ακόμα...\nΈχεις δυνατότητα μα περιορίζεις την ταχύτητα σε κάθε port χωριστά και να ομαδοποιείς δυο τετράδες ως χωριστά δίκτυα.\nΕγώ πήρα ένα της Zyxel και παίζει υπέροχα.\nΝα προσέχετε στα specs το συνολικό throughput να έιναι όσο και οι πόρτες αλλιώς σε full load θα κόβει (αν μπορεί να υπάρξει τέτοια συνθήκη στο σπίτι τώρα που το σκέφτομαι )\nReactions: Zizik and Timaras\nΩραίο tip αυτό,έστω και σαν γνώση!\nΆρα ένα 1000άρι switch 8 θυρών επαρκεί.\nΤο TL-SG1008D είναι ένα ethernet switch 8 θυρών με ταχύτητες μετάδοσης SKU:PER.612902\nAυτο εβαλα κι εγω στο σαλονι και ησυχασα απο το wifi.\nEβαλα επανω tv,htpc,tv box.\nTα εκανα κι ενα δικτυο με το κυριο pc και ηρεμησα\nReactions: Timaras and Costas Coyias\nΑν το βάλεις σε rack και είναι μεταλλικό θα γειωθεί μέσω του rack ( υποθέτοντας πως θα γειώσεις με bus bar το rack ).\nΚαι να μην το γειώσεις δεν θα χάσεις κάτι αν έχεις σωστά φτιαγμένο το δίκτυό σου και δεν έχεις παρέα με τα ethernet καλώδια και καλώδια ρεύματος\nΓια το μέγεθος του switch... καλύτερα να πας σε μεγαλύτερο από τις ανάγκες σου για πολλούς λόγους.\nΕπίσης αν γνωρίζεις πάνω κάτω τι φόρτο θα έχεις μέσο όρο και μαξ ώστε να έχει το κατάλληλο backplane το switch.\nΑκόμα και σε σχετικά μικρό δίκτυου θα προτιμούσα ακόμα και κάποιο από τα προσιτά unmanaged Cisco παρά D-Link, TP-Link, Netgear.\nΔε θα κάτσει σε rack αλλά στον τοίχο και τα utp θα τρέχουν στη δικιά τους σωλήνα,αυτή που τώρα τρέχουν τα ραζίμ.\nΤώρα όσο αφορά το φόρτο,στη χειρότερη να στρειμάρω καμμια ταινία 4κ που ταυτόχρονα δε θα γίνεται καμμία εργασία στους υπολογιστές αλλιώς κανά παιχνίδι ο γιος,λίγο youtube η κόρη καμμιά ταινία να κατεβαίνει..\nKάτι άλλο που μου 'ρθε στο μυαλό.\nSwitch πάνω σε switch γίνεται?\nΔηλαδή στη μία έξοδο,στο τέλος του καλωδίου στην άλλη άκρη να μπεί ένα άλλο switch για να πέσουν επάνω του δυο τρεις συσκευές.\nΑπλά προσοχή στο "μέγεθος" του καναλιού/διαδρομής.\nΕνώνοντας με ένα ethernet καλώδιο 2 switch μεταξύ τους ο ρυθμός διαμεταγωγής από το ένα στο άλλο αντιστοιχεί στην ταχύτητα της θύρας ( σήμερα πια, με τα περισσότερα switch και adapters να είναι Gigabit, αυτή θα είναι 1Gbps ).\nΑν έστω ότι στο Switch #1 (main) έχεις έναν file server, και στο switch #2 ("slave") έχεις 2 PC που ζητάνε να πάρουν αντίγραφο αρχείων από τον file server, τότε η ταχύτητα θα είναι 1Gbps για τα 2 PC συνολικά, πράγμα που σημαίνει πως θα έχεις την μισή ταχύτητα από ότι θα είχες αν όλα τα PC του παραδείγματος αυτού ήταν στο main switch.\nReactions: kostakhs and Timaras\nNαι σε γενικώς γραμμές αλλά ακόμα και το Zyxel έχει μηχανισμό (pseudo)bonding (dummy βέβαια αλλά και πάλι νομίζω οποιοδήποτε προτόκολο για σπίτι θα ήταν υπερβολή) και μπορείς να πας σε Χ x 1Gbps (όπου Χ ζυγός αριθμός γιατί αλλιώς δε δουλεύει καλά) καταναλώνοντας βέβαια και το αντίστοιχο πλήθος πορτών.\nΙδανικά στο NAS (αν έχει δυο θύρες έθερνετ) θα πρέπει να πας δυο καλώδια για να καταλήξεις με 2G ωφέλιμου BW.\nΓενικά για να καλύψεις το Gig θα πρέπει να στριμάρουν τρεις συσκευές Dolby Atmos ταυτόχρονοα\nReactions: Timaras and billpeppas\nΔεν νομίζω πως ισχύει αυτό το δεύτερο. Ούτως ή άλλως θα είχες τη μισή (του ενός Gbps) ταχύτητα στον κάθε client, γιατί αυτή θα ήταν η ταχύτητα της θύρας του file server, ασχέτως του switch.\nΕκτός φυσικά αν μιλάμε για πιο "εξωτικές" καταστάσεις, αλλά δεν νομίζω πως είναι το αντικείμενο αυτής της συζήτησης.\nΣυμφωνώ βέβαια πως καλό είναι να το έχει υπόψιν του, σε άλλες περιπτώσεις μπορεί όντως να επηρεάσει.\nΚαι βέβαια, έχω το κύριο έτσι. Με unmanaged TP-Link λαμαρινένια.\nΑπο το router σε 5απλό κι απο 'κεί στο master 8απλό.\nΓια τη δική μας χρήση δε χρειάζονται υπερβολές πιστεύω.\nReactions: Timaras, minas and nemesi54\nΝαι αυτό βοηθάει, αρκεί να το έχεις προβλέψει, γιατί οι περισσότεροι τραβάνε μια καλωδίωση ανά χώρο και νομίζουν ότι ξέμπλεξαν\nSorry, σφάλμα διατύπωσης προχωρημένης ώρας και κουραστικής ημέρας\n2 συσκευές από το Main Switch πρός 2 συσκευές στο 2ο switch ήθελα να πω κανονικά (ισχύει φυσικά το ίδιο αν π.χ. στο 1 PC του main switch έχεις κάνει link aggregation ή έχεις "εξωτική" κάρτα δικτύου )\nοι περισσότεροι τραβάνε μια καλωδίωση ανά χώρο και νομίζουν ότι ξέμπλεξαν\nΒασικά εγώ είμαι στη φάση του να ψαρεύω τα κουτιά στους τοίχους γιατί δεν κάνω ανακαίνηση,οπότε καταλαβαίνεις ότι τα utp θα πάνε σε μία πρίζα κάθε δωματίου που ως επί το πλείστον δε βολεύει αλλά τέσπα,θα δω τι θα κάνω.\nΤουλάχιστον θα τρέχουν utp στις πρίζες!Κάτι είναι κι' αυτό!\nΒλέπω cat6 26,24 και 23awg.Για πείτε,έχουν καμμιά διαφορά ή να βρω το πιο λεπτό που χωράει σίγουρα στις σωλήνες?\nΝα περνάει στους σωλήνες για αρχή...\nΤι μήκη θα παίξουν ?\nΌσο πιο μικρό το "AWG" νούμερο, τόσο πιο χοντρά τα χάλκινα σύρματα στους αγωγούς του καλωδίου.\nΤα μήκη είναι μικρά.Καμμιά 20αριά μέτρα το μεγαλύτερο\nΝα κόψω το ένα βύσμα από ένα έτοιμο 30μετρο cat6 ευλύγιστο που έχω 26AWG να περάσω τον έναν client?\nΚαι αυτό γίνεται, ιδανικά όμως τα καλώδια που θα περάσουν απο τα κανάλια και θα καταλήγουν στις πρίζες του σπιτιού καλό είναι να είναι απο μια συγκεκριμένη εταιρία.\nΕγω πχ, εχω απο 4 πρίζες ethernet σε κάθε δωμάτιο και όλο το καλωδιο που πέρασα μέσα απο τα κανάλια είναι Panduit UTP Cat6 (το μπλε).\nΦρόντισα μάλιστα να πάρω και 20 μέτρα παραπάνω και έχω τερματίσει όλα τα περιφεριακά με το ίδιο.\nΓιατί να το κάνεις αυτό?Τι ζημιά θα κάνει η διαφορετική καλωδίωση στο τοπικό δίκτυο?\nOnline τώρα: 187 (Μέλη: 10, Επισκέπτες: 177)


Τόσα αγκάθια που έβγαλες, θα σε πονέσουν κι εσένα - Pillowfights.gr\nΤόσα αγκάθια που έβγαλες, θα σε πονέσουν κι εσένα\nBedroom Δανεική Ζωή Τόσα αγκάθια που έβγαλες, θα σε πονέσουν κι εσένα\nΕλένη Χατζητράττου 15/11/2019\nΘεωρούμε ότι μας γνωρίζουμε, προφανώς. Μα όλα όσα ξέρεις για σένα μπορούν άνετα να έρθουν τούμπα σε τόσο μεγάλο βαθμό που κάποιες φορές μπορεί να μας τρομάζει. Αυτό δεν υπονοεί πως δεν έχουμε αυτογνωσία απλά γνωρίζουμε τον εαυτό μας μέχρι εκεί που τον συναντήσαμε. Όσο δρόμο διανύουμε, τόσα πράγματα ανακαλύπτουμε.\nΠολύ συχνά μας στιγματίζουν τα «ναι» και «όχι» που είπαμε. Τα μεν ήταν πιο εύκολα από τα δε, διότι κάποια «όχι» χρειάστηκαν δύναμη ψυχής για να τα πούμε αφού σπαράξανε τα μέσα μας. Αν αναλογιστούμε μόνο από πόσες καταστάσεις κρατήσαμε συνειδητά απόσταση γιατί ρεαλιστικά δε θέλαμε να μπλέξουμε. Μπορεί να υπήρχε μια βαθιά επιθυμία να το κάνουμε, αλλά επικράτησε η φωνή της λογικής.\nΤο μυαλό ή την καρδιά; Δεν υπάρχει σωστή απάντηση, μόνο ηθική διπλή υπόσταση. Για πολλούς, η αξιοπρέπεια είναι το παν στη ζωή. Όμως κάποια στιγμή μας όλοι φανήκαμε αδύναμοι να την κρατήσουμε. Εξ’ άλλου είναι θέμα εγωισμού να είσαι πάντα αξιοπρεπής και ο εγωισμός με το πάθος δε συμπορεύονται.\nΗ ρίζα όμως στο να αντισταθούμε σε κάτι που θέλαμε να κάνουμε ήταν όταν ζήσαμε κάτι που πραγματικά δε μας άρεσε. Δεν μπορείς να προσπεράσεις κάτι που χαρακτηρίζει τον άλλον, οπότε τι κάνεις; Ξέρεις πως δεν είναι ηθικό αλλά ούτε εφικτό να πιέσεις για να προσαρμοστεί στα καλούπια σου. Δεν είναι μαριονέτα. Έτσι αποχωρείς κι εγκαταλείπεις μετά από σκέψη. Δεν είναι φυγοπονία αυτό αλλά ωριμότητα.\nΚανείς δεν είπε πως είναι απλό. Χρειάζεται θάρρος και ωριμότητα για να οριοθετήσεις τον εαυτό σου να μείνει πίσω. Αυτό συνήθως με το πέρασμα τον χρόνων το αποκτάς. Εξάλλου ωριμάζουμε από τα χτυπήματα που δεχόμαστε από λάθος αποφάσεις κι όχι από τις ευκολίες που ζούμε. Πρέπει να πονέσεις για να ωριμάσεις συναισθηματικά. Ο πόνος είναι αυτός μας βοηθά με τα όριά μας, να βάζουμε σε όλα ένα μέτρο για να αποφύγουμε να ξαναπονέσουμε.\nΗ οριοθέτηση μας βοηθά στο να αντιμετωπίζουμε με στωικότητα τις αρνήσεις που λαμβάνουμε. Δεν μπορείς να αναγκάσεις κάποιον να σε ερωτευτεί. Αυτό το συναίσθημα είναι τόσο βαθύ που πρέπει να έχεις όσκαρ στην υποκριτική για να το προσποιηθείς πειστικά. Και στην ουσία, ποιος προτιμά να του πουλάνε μια ψεύτικη αγάπη που σίγουρα έχει ημερομηνία λήξης από την αλήθεια που πονάει;\nΕξοικονόμηση χρόνου και χαρτομάντιλων ονομάζεται και με ψηλά το κεφάλι όλοι αυτή επιλέγουμε γιατί είμαστε ελεύθεροι μέσα σε μια σκλαβωμένη πολιτεία. Αν χρειαστεί να αντισταθείς σε όλα, ακόμα και στον γκρινιάρη εαυτό σου που τείνει να παρεκτραπεί, σφίξε του τα λουριά και κάθισέ τον κάτω. Έτσι θα αποφύγει τα περιττά χαστούκια. Καταπίνοντας τις πιο βαθιές μας επιθυμίες.\nΟφείλεις στον εαυτό σου να πεις όχι σε ό,τι σε πληγώνει και σε κρατά πίσω. Πρέπει να σταματήσουμε να ταλαιπωρούμε τον αιώνιο σύμμαχό μας για να μπορέσει να συνεχίζει μπροστά. Είναι χρέος μας. Γέλα, κλάψε, φώναξε, βρίσε, σπάσε πράγματα, αλλά μετά ξαναγέλα. Πόνος είναι θα περάσει. Κάνεις δε σου είπε πως η αγάπη είναι μόνο ευτυχία και δεν πονά. Αλλά όλος αυτός ο πόνος, κάπως στο τέλος μας δικαιώνει δίνοντας τη σειρά του στην ευτυχία.\nΚάποιοι έρωτες, όσο κι αν τους πολέμησες σε κέρδισαν\nΤα πιο ερωτικά, τα πιο εκ βαθέων κείμενά μας, περιμένουν να βρεις στις σελίδες τους κάπου κρυμμένο και το δικό σου μεγάλο έρωτα!